text:
Inyigisho yo ku cyumweru cya 4 cy’Igisibo ( Laetare = Nimwishime), umwaka B, Ku wa 11 werurwe 2018
Amasomo: 2Matek 36, 14-16.19-23; Zab137(136); Ef 2, 4-10; Yh 3, 14-21.
Bavandimwe bana b’Imana Kristu Yezu akuzwe,
Kuri iki cyumweru cya kane cy’igisibo, icyumweru cyo kwishimira iminsi tumaze dukora urugendo rw’igisibo, amasomo twumvise aduhaye umwanya wo kuzirikana ku kintu gikomeye cyane mu buzima bwacu nk’abakristu: Kristu ni Urumuri rw’isi ! Iyo niyo mpamvu icyumweru cya none bacyita, icyumweru cya Kristu-Rumuri rw’isi, kikaba kandi ari ni icyumweru cy’abatowe bifuza kugira amaso mashya y’ukwemera, tutibagiwe ko ari ni icyumweru cy’abemera Kristu bose. Bityo icyi cyumweru kikitwa icy’ibyishimo: “ Laetare”.
Reka tuzirikane ibyo tugendeye ku masomo matagatifu tumaze kumva.
Mu isomo rya mbere, ryo mu gitabo cya kabiri cy’amateka, turabwirwa uko Imana itigeze na rimwe itererana umuryango wayo, ko nubwo uwo muryango wateshukaga ukohoka ku bigirwamana by’amahanga Imana yo itigeze iwutererana yakomeje kuvutsa abacunguzi muri uwo muryango yemwe igeze naho ikoresha umwami w’umunyamahanga nka Sirusi umwami w’ubuperisi twumvise.
Mu byukuri ahagana mu mwaka wa 598 umwami Nebukadinetsar w’i Babiloni yateye Islaheri atsemba buri kintu uhereye ku Ngoro, nuko atwara benshi mu bunyago, ariko nyuma nkuko amateka abigaragaza ubwami bwa Babiloni bwari butegetse isi (puissance mondiale) bwaje gusimburwa n’ubwami bw’ubuperisi ariyo Iran y’ubu. Ni muri icyo gihe abayisraheli bongeye kubona agahenge bitewe n’iteka ry’umwami Sirusi w’ubuperisi wabemereye kugenda bakajya gusenga Imana yabo I Yerusalem, nicyo kuzamuka twumvise bivuga. Ese twe Nyagasani uyu munsi ntiyaba adusaba kuzamuka tuva mu bikorwa byacu bibi tugana ibyiza tukamwangira?
Akenshi iyo tuvuze ibikorwa bibi hari igihe dushaka ibyaha bikomeye: kwica, gusambana, kuroga, kwiba, mbega tugashakira mu nteruro z’amategeko cumi y’Imana, ariko tukibagirwa bimwe twita bito kandi aribyo mizi y’ibindi byose: inzika, kuvuga abandi nabi, ishyari, kutishimira ikiza ku bandi, urugomo… ibyo nabyo tujye twibuka ko bishavuza Imana, maze natwe ikatwoherereza abavugabutumwa bayo ngo badusabe kwisubiraho ntitunangire imitima yacu. Abayisraheli baracumuye birakomera kugeza aho Imana ibazinukwa.
Ese bavandimwe, aho twebwe Uhoraho ntazatuzinukwa kubera agasuzuguro kacu, twanga kubaha abasaserdoti yaduhaye ngo batuyobore ! Tujye twirinda kubamenyera nubwo batwimenyereza, kuko burya Imana ikoresha indimi zabo ikatubwira. Uyu ni umwanya Nyagasani aduhaye ngo buri wese yikebuke arebe uko yubahiriza amategeko n’amabwiriza y’Uhoraho atugezwaho mu ijwi ry’izo Ntore ze, cyane duhereye k’uko badushishikarije kubaho muri icyi Gisibo. Muri wa mugani w’umukungu na Lazaro hari ahagira hati : « Bafite Mussa n’abahanuzi nibatabumvira niyo haza uzutse mu bapfuye, ntibazareka kunangira Umutima » (Lk 16,29).
Uko kunangira umutima, ni ko twumvise mu Ivanjili aho batubwira ko urumuli rwaje mu isi, abantu bakikundira umwijima kuruta urumuli, kuko ibikorwa byabo byari bibi. Ibyo twabyumvise nyuma yaho batwibukirije ibyabaye ku bayisraheli ubwo bivumburaga kuri Uhoraho baciye kuri Mussa, bakijujuta bagira bati iyo muturekera mu misiri, Manu Uhoraho yari yabahaye bakayita ingirwamugati, nuko Imana ibaterereza inzoka zifite ubumara bitewe nuko kunangira umutima kwabo ndetse no kutubaha ibintu bitagatifu, hanyuma bamaze kugarizwa batakambira Imana banyuze kuri Mussa, niko gucura inzoka mu muringa nk’ikimenyetso, maze urebye iyo nzoka Uhoraho akamukiza, birumvikana ko Atari inzoka yakizaga ahubwo Uhoraho; natwe rero none turasabwa kurangamira Yezu ku musaraba maze akadukiza. Uko kureba batubwiye, si ugukanura amaso bisanzwe, ni ukurangamira iby’ijuru, tugahugukira gusenga nta buryarya nk’uko tubishishikarizwa muri buri Gitambo cy’Ukaristiya dutuye.
Ariko ubundi iyo tuvuze ngo Kristu ni urumuri, bishaka kuvuga iki ?
Ese urumuri ni iki ? Urumuri rusanzwe tubona rukomoka ku zuba, ku manywa : ni rwo ruha byose amabara tubona, rugatera agasusuruko. Urwo rumuri rugenga ibihe, rubyutsa abazima, rubumbura imyaka rugatera amizero. Abantu bose, bishimira urumuri kereste impumyi zitabona, ariko nazo burya iyo hakeye zishobora kubona ibicucu. Bityo urumuri rudufasha kubona ko kutitiranya ibintu.
Bavandimwe twe, Yezu ntitumumenya tumureba gusa, n’abafarizayi baramurebaga ariko ntibamumenye. Nta wushobora kumenya Yezu atamwemera . Ni koko Yezu ntawe yahatiye umukiro, umwemera arakira.
Muri buri Missa twegera Yezu mu Isakaramentu ry’Ukaristiya, aho atwigaragariza by’ukuri mu bimenyetso by’umugati na divayi. Twibuke ko bidahagije guhazwa cyangwa gukora kuri Yezu ngo dukire, kuko uretse no kumukoraho Yuda n’abanyaroma bamubambye baba bararushije abandi bose umukiro. Byongeye kandi abamwambuye ntibakoze ku myambaro gusa na we bamukozeho ; abamukubise nabo ibiganza byabo byamukozeho, ariko ntibari bagamije gukira. Yuda we yaramusomye nkuko babigenzaga mu muco wa kiyahudi bagamije kwerekana ubuvandimwe, nyamara we yari agamije kumuhemukira.
Igihe k’Igisibo ni umwanya wo kudufasha kubaho tutryarya Imana. Hari umuntu wampaye ubuhamya ko akiri umwana yiga kujya mu missa, yabonaga inkumi n’abasore bava guhazwa bakoze mu mifuka nkuko bamwe muri twe bajya babigenza, hari nabo usanga aka ya ndirimbo ngo « hari abaguhabwa bikinira bakegera ameza barushanwa kugirango abandi bababone…. »,ngo yarababonaga bihuta akabihuza no kuwa kane mutagatifu, aho batubwira ko Yuda amaze gufata igisate cy’umugati yasohotse yihuta agiye kugambanira Yezu. Ngo buri gihe yabonaga aribyo bagiye gukora abo bamaze guhazwa ! Ntitwakwibagirwa kandi ko hari n’abatazi gusubiza wamubwira ngo umubiri wa Kristu umwe : nta kibazo, tumusangire, uramuhorane nawe …
Ese twe twitwara dute mbere, mu gihe duhzwa n’iyo tumaze guhabwa Yezu mu Ukaristiya ? Ntibihagije rero guhazwa, kuko binashoboka ko wamwegera ushaka kumugambanira.
Kumva ijambo rya Yezu nabyo ntibihagije, kuko hari abaryumva bagamije kumuhinyura no kumutegera mu byo avuga nk’abafarizayi tujya twumva mu ivanjili. Na n’ubu bariho kandi baturimo, twirinde kuba bo.
Hari igitabo mperuka gusoma umwanditsi avuga ko, abantu benshi muri iki gihe bazi Yezu w’amateka babwiwe. Abandi bakurikira uwo bigishijwe ariko batarigeze bahura na we mu buzima bwabo, cyangwa barahuye ntibabimenye. Abandi bagasa n’abagenda inyuma y’abandi nk’abafana b’umupira baherekeje abakinnyi ku kibuga. Natwe ibyo biduha kwibaza : Yezu wemera ni uwuhe ? Ni izihe mpamvu z’ukwemera kwawe ? Aho ntiwasanze ab’iwanyu basenga, nawe ugafatiraho nka rukurikira izindi. Buri wese yisuzume kandi yisubize, niba hari aho akosora abigire, asohoke mu kigare yigurire akagare ke !
Bavandimwe, Igihe cy’igisibo ni igihe cyo kwerekeza amaso yacu kuri Nyagasani, tukabonera ijuru mu byo dukora. Ni koko kutemera n’icyago gikomeye. Burya ngo kureba neza ni amahirwe, ariko kwemera bisumbyeho, ni amahirwe arenze, ni intangiriro y’Ingoma y’ijuru aho tuzareba Imana uko iri ubuziraherezo. Dusabirane guhumurwa na Kristu-Rumuri, tuve mu mwijima dusange urumuri kandi natwe tumurikire abandi.
Nyagasani Yezu nabane namwe !
Padri Emmanuel Nsabanzima,
ukorera ubutumwa i Kiruhura, diyosezi Butare


c: text/html

text:
Bakristu nkunda, nejejwe no kubashimira mbikuye ku umutima, kubera ukuntu mudahwema kwitabira ibikorwa by’Urukundo n’Impuhwe mugirira abakene n’abari mu kaga bose. Imana ikomeze kubibahera umugisha.
Ku italiki ya 15 Ugushyingo 2020 tuzahimbaza Umunsi mpuzamahanga w’Umukene.Abepiskopi Gatolikia mu Rwanda bifuje ko guhimbaza uyu munsi byajyana no gukora igikorwa dusanzwe dukora mu kwezi k’urukundo n’Impuhwe tutabashije gukora mu kwezi Kanama 2020, kubera ibihe bidasanzwe twarimo, bitewe n’icyorezo cya COVID 19.
Nyamara n’ubwo twari mu bihe bikomeye, ndabashimira mbikuye ku mutima ko mwitanze uko mushoboye, mukagoboka abari bababaye kurusha abanda, kandi mukabikora ku buryo bushimishije. Imana ikomeze kubibahera umugisha.
Umunsi mpuzamahanga w’umukene washyizweho na Nyirubutungane Papa Fransisco tuwuhimbaza bitari mu magambo gusa, ahubwo mu bikorwa. Muri uyu mwaka Papa aradusaba “kurambura ukuboko” tugatabara umukene. Muri Kiliziya gatolika mu Rwanda, by’umwihariko muri Arikidiyosezi yacu ya Kigali ,turifuzako twarambura ukuboko dukusanya inkunga yo gufasha abatishoboye nk’uko twagombye kuba twarabikoze mu kwezi k’Urukundo n’Impuhwe.
Abepiskopi bacu bashatse ko iki gikorwa cyatangirana n’italiki ya 15 Ugushyingo 2020 kikarangira kuri 30 Ugushyingo 2020.
Mu gitabo cya Mwene Siraki 29, 8-13: “Ariko rero ujye witondera umukene, ntugatindiganye mu gihe cyo kumufasha. Ujye ukurikiza amategeko utabare umukene, kandi kuko akennye ntukamwirukane amara masa. Feza yawe yifashishe umuvandimwe cyangwa inshuti, itazagwira ingese munsi y’ibuye igapfa ubusa. Jya ukoresha ibyawe ukurikije amategeko y’Usumba byose, bizakubyarira inyungu mu zabukuru”.
Bakristu bavandimwe, muri uyu mwaka twahuye n’ibibazo bikomeye cyane byatewe n’ingaruka zo guhangana niicyorezo cya COVID 19.Ibi bibazo byahungabanyije ubukungu ku nzego zose no kuri buri wese ku giti cye, byasize hari benshi bahuye n’ibibazo by’ubukene bitandukanye bakeneye gufashwa. Nyamara kandi, n’ubwo hari ubukene ntabwo imitima yacu yo yakennye.
Bike dufite, ku rugero rwa wa mupfakazi w’I Sareputa, twabisangira n’abababaye kuturusha,kandi tukabironkeramo umugisha.Bitewe n’ibihe turimo twaboherereje ku mugereka w’ubu butumwa, amabwiriza ajyanye no kwegeranya iyi nkunga muri uyu mwaka wa 2020.
Pawulo Mutagatifu mu Ibaruwa ye ya kabiri yandikiye Abanyakorinti 8, 12-15 aragira ati “Utangana umutima mwiza ntagayirwa icyo adafite, ashimirwa icyo yatanze! Si ukuvuga ko mugomba kwikokora ngo murarwana ku bandi, ahubwo muharanire kuringaniza. Kuri ubwo buryo, icyo akarusho mutunze kizatabarure abari mu bwinazi; maze umunsi umwe icyo nabo bazabarusha kizabatabare mu bukene bwanyu, mukomeze mutyo kuba magirirane. Koko haranditswe ngo ‘Uwayoye byinshi ntacyo yarengejeho, n’uwayoye bike ntacyo yabuzeho’”
Tubashimiye uburyo muzitabira icyo gikorwa, muba abanyampuhwe nk’uko Data wo mu Ijuru ari Umunyampuhwe.
Mbifurije amahoro y’Imana kandi muzagire Adiventi nziza!
+Antoine Cardinal Elect. KAMBANDA
Arikiyepiskopi wa Kigali

robotstxt: allowed

filter: keep


text:
Mu Rwanda
Mudugudu Uvugwaho Gukubita Umunyamakuru I Nyagatare Ari Mu Rukiko
Mu masaha ari imbere hagiye gutangira urubanza rw’Umukuru w’Umudugudu wa Rubona, Akagari ka Rwisirabo, Mu Murenge wa Karangazi witwa Sam Kalisa uregwa gukubita umunyamakuru wa Flash FM ishami rya Nyagatare. Rurabera mu Rukiko rw’ibanze rwa Nyagatare.
Amakuru umwe mu bari muri ruriya rukiko yahaye Taarifa ni uko ababuranyi bombi bageze mu rukiko, hategerejwe abacamanza.
Inkuru y’iri hohoterwa nk’uko uriya munyamakuru yabitubwiye, yatangajwe tariki 19, Nyakanga, 2021 ubwo byavugwaga ko uriya Mukuru w’umudugudu yashyizeho bariyeri irinzwe n’abasore bafite inkoni bakumira abaturage ngo ntibajye kuvoma kuko ari ‘Guma mu Rugo.’
Kuri iki Cyumweru tariki 18, Nyakanga, 2021 nibwo abanyamakuru babiri ba Radio Flash bakorera muri Nyagatare bahamagawe n’abaturage ngo bajye kureba akarengane bakorerwa ko kubuzwa kujya kuvoma.
Umwe muri bo usanzwe ukora ikiganiro cy’iyobokamana witwa Fidel Mukunzi bucyeye bw’aho yabwiye Taarifa ko yahamagawe n’umuturage amusaba kubakorera ubuvugizi kubera ko hari abasore bashyizeho bariyeri ahantu abaturage baca bajya kuvoma bityo bakabura amazi yo gukoresha.
Mukunzi yahamagaye mugenzi we ukora ibiganiro by’imibereho y’abaturage witwa Charles Ntirenganya ngo amuherekeze bajye kumva ikibazo cy’abo baturage.
Yatubwiye ko bahageze bahura n’abo basore bashyizeho iyo bariyeri.
Iriya bariyeri yari ikozwe n’igiti cy’ihango gishinze, gitambitseho ikindi kirekire nacyo kigenda kigahagama mu rugo rw’imiyenzi.
Mukunzi yagize ati: “ Twarahageze Ntirenganya abaza abo basore niba kubuza abaturage kujya kuvoma biri mu mabwiriza ya Minisiteri y’ubutegetsi bw’igihugu abandi bamusubiza ko ari amabwiriza y’Umudugudugu.”
Umukuru w’Umudugudu wa Rubona witwa Sam Kalisa yaje kuza kumva uko ibintu bimeze, abanyamakuru ba Flash FM ishami rya Nyagatare bamubwira ko baje kureba ikibazo abaturage babagejejeho cy’uko babuzwa kujya kuvoma kubera abantu bashyizeho bariyeri.
Fidel Mukunzi yatubwiye ko Mudugudu Kalisa Sam yabasubije ko ariya mabwiriza ‘ari we n’umudugudu we’ bayashyizeho.
Umunyamakuru ‘yakubiswe’ inkoni mu gituza…
Nyuma gato ngo Kalisa yahamagaye Komanda wa Polisi, station ya Karangazi, amubwira ko hari abanyamakuru bamuteye mu mudugudu we batamumenyesheje, ko byaba byiza abazanye kuri station.
Abanyamakuru ba Flash FM bavuga ko babyemeye kuko bumvaga nta makosa bari bafite, ni uko baragenda.
Bageze imbere ahantu hari amayira abiri, mudugudu abasaba guca mu kayira kamwe ariko Charles Ntirenganya we ahitamo guca mu kandi, mudugudu amusabye kutagakomerezamo, undi amwima amatwi, nibwo ngo mudugudu yakubise umunyamakuru inkoni mu gituza.
Icyatumye Ntirenganya ahitamo guca muri kariya kayira ngo ni uko yari azi ko gatunguka mu mudugudu uyoborwa n’umugabo w’imico myiza, utakwemera kubona umuntu ahohoterwa.
Mugenzi we witwa Fidel Mukunzi yabwiye Taarifa ko undi musore wari uri kumwe na mudugudu nawe yakubise Ntirenganya inkoni mu butugu.
Ati: “ Maze kubona ko mugenzi wanjye akubiswe, nahise mfata inkoni ya mudugudu nanga ko yakongera gukubita Charles. Ubwo twari tugeze mu mudugudu wa Gakoma, abaturage barahurura harimo n’umudamu witwa Cyomukama.”
Mukunzi yatubwiye ko yatandukanye na mugenzi we yuriye moto agiye ku kigo nderabuzima cya Karangazi kwivuza.
Umuyobozi muri Flash FM, ishami rya Nyagatare ushinzwe ibiganiro witwa Issa Kwigira nawe yabwiye Taarifa ko umukozi we yahohotewe kandi ko bidakwiye.


text:
Igice cya 1: Ibyo wibaza kuri Mariko wanditse ubutumwa bwiza bwa Yesu
Yanditswe na: Ubwanditsi2021-08-06 04:45:17
Mariko uyu bavuga ko yegeranyije neza ubutumwa bwiza bwa Yesu, mu buryo ubusomye ahita yumva neza misiyo yazanye Yesu. Wari uzi ko se Mariko ngo hari ubwo yigize kugirana akazbazo na Pawulo bari ku murimo, akisubirira iwabo nubwo nyuma biyunze?. Burya kandi ngo Mariko ni we wakurikiye Yesu bwa nyuma ubwo yari akimara gufatwa izndi ntumwa zose zahunze.
Mariko wanditse ubutumwa bwiza bwa Yesu, bavuga ko nawe ngo yigiye ku birenge by’intumwa Pawulo. Atangira kuvugwa bwa mbere mu gitabo cy’Ibyakozwe n’Intumwa 12, ubwo Petero yamaraga kubohorwa igihe yari bwicwe. Ku murongo wa 12 w’icyo gice hagira hati " Akibitekereza atyo, asohora kwa Mariya nyina wa Yohana wahimbwe Mariko, aho abantu benshi bari bateraniye basenga."
Kiriya cyumba basengeragamo ubundi cyari icyo iwabo wa Mariko, nk’uko ubushakashatsi bubigaragaza kandi na Bibiliya irabivuga. Petero rero malayika akimara kumubohora yagombaga guhita ajya aho benedata barimo gusengera, aho rero ni mu nzu y’umugore w’itwaga Maliya. Uwo Bibiliya ikunze kwita "Maliya wundi " Bagira bati" Ni nyina wa Yohana, wahimbwe Mariko, Petero ngo asanga benedata aho bateraniye barimo gusenga"
Mariko ryari irindi zina rye batakundaga gukoresha, kuko ubundi yitwaga Yohana Mariko, gusa urebye Yohana ni ryo ryakoreshwaga cyane. biragaragara mu Byakozwe n’Intumwa 12 umurongo wa 25."Kandi Barinaba na Sawuli bamaze kubashyikiriza za mfashanyo bahawe, bava i Yerusalemu basubirayo, bajyana Yohana wahimbwe Mariko."
Ikindi nk’uko bigaragara mu gitabo cy’Abakorosayi, dusanga Mariko yari afitanye isano n’uwitwa Barinaba. Uyu Barinaba yagiriye umumaro ukomeye Pawulo kugira ngo yemerwe n’abandi benedata, kuko yari yaramenye umurimo we bityo amufasha kumenyekana mu zindi ntumwa. Mariko rero isano yari afitanye na Barinaba, ngo yari uwo kwa se wabo. Abakolosayi 4:10” Arisitariko uwo tubohanywe arabatashya, na Mariko mwene se wabo wa Barinaba arabatashya na we. (Uwo ni we mwategetswe, naramuka aje iwanyu muzamwakire.)"
Mariko rero ubwo yahuraga na ba Pawulo, ngo yari akiri mutoya(teenager). Mu rugendo rwa mbere rw’ivugabutumwa, Barinaba na Pawulo bagiyemo ubwo Umwuka Wera yarobanuraga abazajya mu ivugabutumwa, bari kumwe na Mariko. Mu Byakozwe n’Intumwa 12 harabivuga ngo “Umwuka aravuga ngo’ Mundobanurire Sawuli(Pawulo) na Barinaba. Icyo gihe nibwo bahise bagenda mu rugendo rwa mbere rw’ivugabutumwa, Mariko nawe bari bajyanye .
Dore impamvu abashakashatsi bagaragaje yatumye Marikoa asiga Pawulo na Barinaba
Ngo impamvu bavuga ni uko uyu Mariko yari akiri umwana mu by’agakiza, kandi no mu bigaragara yari akiri umwana mu buryo bw’umubiri. Ubwo rero ngo kubasiga ni ikemezo yafashe nk’abana bato, nkuko abashakashatsi babigaragaza. Marik yari atarumva neza uburemere bwa misiyo bari barimo, ahitamo kwitahira. Pawulo ngo ubwo yari arimo gutegura gusubira mu ivugabutumwa, ngo Barinaba yashatse ko bajyana na Mariko nanone, ariko Pawulo arabyanga! Ngo ni ibintu byatumye bajya impaka cyane. Ngo impamvu Pawulo yabyanze ngo yari akimuakariye.
Ibyakozwe n’Intumwa 15:36-41, hagira hati” Hashize iminsi Pawulo abwira Barinaba ati “Dusubire tugenderere bene Data bo mu midugudu yose, aho twavuze ijambo ry’Umwami Yesu tumenye uko bameze.” Barinaba ashaka kujyana na Yohana witwaga Mariko, ariko Pawulo ntiyashima kumujyana, kuko yabahanye i Pamfiliya ntajyane na bo mu murimo. Nuko bagira intonganya nyinshi bituma batandukana, Barinaba ajyana Mariko atsukiraho, arambuka afata i Kupuro. Pawulo na we atoranya Sila, avayo bene Data bamaze kumuragiza ubuntu bw’Umwami Yesu. Anyura i Siriya n’i Kilikiya, akomeza amatorero."
Kubera rero izo ntonganya zabaye hagati ya Pawulo na Barinaba, Pawulo akanga ko Mariko bajyana kubera ngo yabonaga ko akiri umwana mu by’umwuka, byatumye batandukana Barinaba ajyana na Mariko. Naho Pawulo we ahita ajyana na Sila. Nubwo abashakashatsi benshi bagaragaza ko Mariko yakoraga cyane agaragaza imbaraga nyinshi, gusa ngo n’ibyubwana ntibyaburaga ari nayo mpamvu Pawulo atemeye ko bajyana.
Mariko na Pawulo bongeye kwiyunga! Baje gusubirana gute?
Bibiliya yerekana yuko Mariko yakomeje gukura, ndetse agera ku kigero cyari kiza aza kongera guhura na Pawulo baraniyunga, nubwo Bibilya itagaragaza uburyo babikozemo. Filemoni 1:23-24 hagira hati” Epafura, uwo tubohanywe muri Kristo Yesu aragutashya, na Mariko na Arisitariko. na Dema na Luka, abo dusangiye umurimo baragutashya."
Abantu bafatanyaga na Pawulo baje kumusiga barigendera, bamwe bagiye gukorera umurimo w’Imana i Dalumatiya abandi bajya i Galatiya, bamusigana na Luka wenyine. Uku kwiyunga kwa Pawulo na Mariko tunabisanga kandi muri 2Timoteyo 4:11, aho havuga ko " Luka ni we wenyine ukiri kumwe nanjye. Shaka Mariko umuzane, kuko angirira umumaro wo kunkorera."
Abashakashatsi benshi rero bahuriza ko Mariko ubusanzwe yari umuntu mwiza, ibyagaragaye byari ubwana nk’uko abandi bana bose bibabaho. Mu gice kizakurikira Tuzareba uko Mama wa Mariko yagriye umumaro umurimo wa Yesu, tuzagaruka no ku mwihariko w’ubutumwa bwiza Mariko yanditse, dore ko ngo ari nawe wakurikiye Yesu bwa Nyuma abandi bose bamuhanye.
Umva hano amateka ya Mariko wanditse ubutumwa bwiza bwa Yesu


text:
Isomo rya 1: Abahebureyi 9, 15.24-28
Bavandimwe, Kristu yabaye ishingiro ry’Isezerano rishya, kuko yapfiriye gukiza ibicumuro by’abari bakigengwa n’Isezerano rya mbere, kandi ngo abatowe bazahabwe umurage w’iteka wabasezeranijwe. Koko Kristu ntiyinjiye mu ngoro yubatswe n’abantu yacaga amarenga y’Ingoro y’ukuri, ahubwo yatashye mu Ijuru ubwaryo, kugira ngo aduhagararire ubu ngubu imbere y’Imana. Kandi ntiyagombaga kwitamba ubwe incuro nyinshi, nk’uko umuherezabitambo mukuru yinjiranaga buri mwaka ahatagatifu rwose amaraso atari aye. Iyo biba ibyo, Kristu aba yaragombye kubabara incuro nyinshi kuva isi ikiremwa. Mu by’ukuri yahingutse rimwe rizima, ibihe byuzurijwe, kugira ngo icyaha agihanagurishe igitambo cye. Nk’uko kandi umuntu wese yagenewe gupfa rimwe rizima, nyuma agacirwa urubanza, ni na ko Kristu yatuwe ho igitambo rimwe rizima kugira ngo avaneho ibyaha by’abantu batabarika, nyuma akazaza ubwa kabiri bitagifite amahuriro n’icyaha, azaniye uburokorwe abamutegereje bose.
Zaburi ya 97(98),1, 2-3ab, 3cd-4, 5-6
R/ Nimuririmbire Uhoraho indirimbo nshya
kuko yakoze ibintu by’ agatangaza!
Nimuririmbire Uhoraho indirimbo nshya,
kuko yakoze ibintu by’agatangaza
Indyo ye, ukuboko kwe k’ubutagatifu,
byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
Agirira inzu ya Israheli.
Imipaka yose y’isi,
yabonye ugutsinda kw’Imana yacu.
Nimusingize Uhoraho ku isi hose,
Nimuvuze impundu kandi muririmbe.
Nimucurangire Uhoraho ku nanga,
Ku nanga no mu majwi y’indirimbo;
Mu karumbeti no mu ijwi ry’impanda,
nimusingize Umwami, Uhoraho.
Ivanjili ya Mutagatifu Mariko 3, 22-30
N’abigishamategeko bari bavuye i Yeruzalemu baravugaga ngo «Yahanzweho na Belizebuli!» kandi ngo «Umutware wa roho mbi ni we yirukanisha roho mbi!» Nuko abakoranyiriza iruhande rwe, ababwirira mu migani ati «Sekibi yabasha ate kwiyirukana? Ingoma yibyayemo amahari ntishobora gukomera. N’umuryango wabyaye amahari, na wo ntushobora gukomera. Niba rero Sekibi yirwanya akicamo ibice, ntaba agikomeye, ake kaba kashobotse! Kandi nta muntu ushobora kwinjira mu nzu y’umunyamaboko ngo asahure ibintu bye, atabanje kuboha uwo munyamaboko, hanyuma ngo abone uko asahura inzu ye. Ndababwira ukuri, abana b’abantu bazakizwa ibyaha byose bakoze, ndetse n’ibitutsi batutse Imana. Nyamara uzaba yaratutse Roho Mutagatifu, nta bwo azagirirwa imbabazi bibaho; ahubwo azashinjwa igicumuro cye iteka.» Yezu yababwiye ibyo, abitewe n’uko bavugaga ngo «Yahanzweho na roho mbi.»


text:
Inyigisho yo ku wa kabiri, icyumweru cya 33 gisanzwe, C, 2013
Ku ya 19 Ugushyingo 2013 – Yateguwe na Padiri Théoneste NZAYISENGA
AMASOMO: 1º. 2 M 6, 18-31; 2º. Lk 19,1-10
Bavandimwe, muri iyi minsi turi kumva amasomo yo mu gitabo cya 1 n’icya 2 cy’Abamakabe. Bamwe banabyita ibitabo by’amateka y’abahowe Imana ba Israheli. Ibyo bitabo uko ari bibiri byiswe izina rya Makabe, ari ryo bari barahimbye uwitwa Yuda n’abavandimwe be, babaye abagabo b’intwari mu kurwanira umuryango wabo. Mu gihebureyi iryo jambo” Makabe” risobanura inyundo. Babise batyo bitewe n’ubutwari bagize ku rugamba mu kurwanya abanzi babo. Igitabo cya 1 cy’Abamakabe kidutekerereza amateka y’umuryango w’Abayahudi kuva mu mwaka wa 175 kugeza mu mwaka wa 135 mbere y’ivuka rya Yezu, naho icya 2 kikagaruka kuri izo nkuru ku buryo bunonosoye, uhereye mu mwaka wa 175 kugera mu 161 mbere y’ivuka rya Yezu.
Uyu munsi rero turumva Eliyazari umwe mu bigishamategeko ba mbere bamuhatira kurya inyama z’ingurube, zizira, bazimutamitse ku ngufu, ariko we ahitamo gupfana ishema aho kubaho mu kimwaro. Igihe agiye gupfa kubera inkoni zari zamurembeje, Eliyazari yavuze aya magambo:”Nyagasani uzi byose ku buryo butunganye, urabona ko nari nshoboye kurokoka uru rupfu, none ariko nkaba ntegeje umubiri wanjye ubu bubabare butavugwa bw’inkoni, nyamara mu mutima wanjye ndababarana ibyishimo kubera igitinyiro ngufitiye”.
Bavandimwe, muri iki gihe cyacu Yezu ntabwo adusaba kumupfira cyangwa guhorwa Imana dukubiswe cyangwa twishwe, usibye ko nabyo bibaye ngombwa duhamagariwe kubyakira aho kwihakana Imana, ahubwo araduhamagarira gupfa ku cyaha no guhinduka mu rugero rwa Zakewusi, umutware w’abasoresha, wemeye kwihana, guhinduka, kwakira Yezu iwe no gutanga icyiru cy’ibyaha bye. Ariko se Zakewusi ni muntu ki? Aratwigisha iki?
-
Zakewusi ni umunyabyaha wishwe n’inyota y’amafaranga: bimutera guseka abakene, kurenganya abaturage, kugambanira igihugu cye ngo akorere Abaromani kuko muri icyo gihe Abaromani bari abakoloni. Nanone kubera uko abayeho bene wabo bari baramuciye, ariko ntiyabyitaho. Wowe se ingusho yawe ni iyihe?
-
Zakewusi aracyafite agatima: umutima we ntabwo unangiye burundu, aracyashakashaka Imana, arifuza kubona Yezu, Umukiza. Afite umutima wagutse naho abenshi muri twe bafite umutima ufunganye.
-
Ni akagabo kagufi ariko gafite ingufu: icyo yifuza agishakana umwete. Yashatse kureba Yezu ariruka, ntiyagira isoni yurira igiti. Bavandimwe, ng’uwo natwe umuhate ugomba kuturanga mu gushakashaka Imana, tudatewe ipfunwe n’ibyaha byacu cyangwa icyo turi cyo muri sosiyeti.
-
Ni umugabo utaryarya: yaraguye arabizi, ntabihisha, ntashaka kwigira umwere. Ni umugabo utirata, yicisha bugufi, ati:”koko narenganyije abantu”. Bavandimwe, ntitukigire ba ndi igabo mu cyaha. Umukristu ntabwo ari umuntu udasanzwe, udashobora kugira intege nke, ahubwo umukristu ni umenya ko ari umunyabyaha akicuza.
-
Amafaranga ntiyahagije umutima we, ahubwo yifuje kubona Yezu. Koko bavandimwe, nk’uko Pawulo abivuga, umuzi w’ibibi byinshi ni irari ry’imari. Zakewusi we yavumbuye kare ko imari atari byo byishimo bye, atari yo maherezo ye. Yezu amusanze imuhira, ni ko kwishima cyane. Arahinduka atsinda ingeso, yishyura abo yahuguje, yitandukanya n’ibyamutanyaga n’Imana byose. Natwe rwose birashoboka ko twahinduka tugafata umurongo mushya w’ubuzima.
Yezu ati: “uyu munsi umukiro watashye muri iyi nzu”. Noneho uyu munsi si inzu yo kwa Zakewusi yubatse mu matafari n’amabuye, ahubwo ni umutima wawe bwite Yezu yifuza ko wimura ibyo wimitsemo ngo ahabone icumbi maze aguhunde umukiro We. Ni iki gituma Yezu adatura iwawe?
Koko rero,Umwana w’umuntu yazanywe no gushaka no kurokora ibyazimiye. Muvandimwe, wazimiriye hehe? Wazikamye hehe ngo Yezu Kristu akuzahure?
Bikira Mariya aduhakirwe, abatagatifu Abdiyasi na Megitilda duhimbaza none badusabire!
Padiri Théoneste NZAYISENGA


text:
Minisitiri Louise Mushikiwabo yasabye abayobozi b’inzego z’ibanze gucungira hafi niba amafaranga abanyamahanga bateramo inkunga imiryango ya sosiyete sivile n’itegamiye kuri leta (ONG locale) adatanzwe mu nyungu za politiki.
Ari imbere y’abayobozi b’ibanze n’abo mu buyobozi bwite bwa leta, mu ntangiriro z’uku kwezi, Minitiri w’Ububanyi n’Amahanga Louise Mushikiwabo yababwiye ko batakwamagana amafaranga iyi miryango n’amatsinda y’abantu bagenerwa aturutse mu mahanga ariko bakamenya ikiyihishe inyuma.
Minisitiri Mushikiwabo yasabye ko inkunga zijya mu miryango ikorera mu nzego z’ibanze zakwitonderwa
Yagize ati «Muri ino minsi hari amafaranga cyane cyane ajya mu nzego z’ibanze aho tudafite ‘control’ (ubugenzuzi) cyane nko muri sosiyete sivile n’ahandi. Byaba byiza abayobozi b’inzego z’ibanze bitondeye aya mafaranga atangwa n’abanyamahanga. Hari menshi aza ari make make muri za ONG, nasabaga ba meya kumenya ayo mafaranga niba aba afite izindi nyungu z’iyo miryango agamije».
Mushikiwabo yakomeje avuga ko adasabye aba bayobozi b’inzego z’ibanze kuyamagana dore ko bigoye cyane kwanga inkunga runaka mu gihe ufite ibyo kuzikoresha ariko ngo bakwiye kumenya inyungu agamije, cyane niba atari iza politiki.
Iri genzura rirasabwa gukorwa hagamijwe kumenya ko nta banyamahanga bashaka gusimbuka ubuyobozi bwite bwa leta, dore ko ari bwo bufite ubushobozi bwo kumenya ikihishe inyuma y’igikorwa icyo ari cyose, bakinyurira mu miryango ya sosiyete sivile ikorera mu gihugu.
Ubusanzwe, iyo inkunga z’amahanga zije zinyura mu nzira zitandukanye bitewe n’icyo impande zombi zemeranyijwe; hari abazinyuza mu ngengo y’imari y’igihugu, hari n’abahitamo guhita bazinyuza mu nzego z’ibanze cyangwa mu miryango ishingiye ku madini itabanje kunyuzwa mu maboko ya leta; urugero ni nka Compassion International, Caritas, World Vision n’indi miryango yemerewe gukorera mu gihugu.
Yanditswe na Deus Ntakirutimana
deus@igihe.com
Posté par rwandaises.com


text:
Fiston avuze uko yagiranye ikiganiro na Sine bityo asobanukirwa impamvu urubyiruko rukwiye gukora imibonano mpuzabitsinda ikingiye. Ntucikwe n’agace ka 4 ka serie ya 8 ya Ni Nyampinga Sakwe kanda hano wiyumvire.
"Ibya Valentine na Fisto bikomeje kudasobanuka, Valentine ahisemo kubwira Tesi ko Fisito afite amarangamutima yo kuryamana na we. Tesi abwiye valentina ko ari ibisanzwe kugira amarangamutima nkayo iyo ukunda umuntu! Ese Valentine azabyumva? Niba waracikanwe n’agace ka 2 ka Ninyampinga sakwe seri ya 8. Kanda hano wumve!
Fiston abwiye Valentine ko amurota bakora sex, Valentine biramutunguye maze yibaza icyo bivuze k’umubano wabo. Ese arabyitwaramo ate? Gaju ari gutsindwa mu ishuri bitewe nuko yamaze igihe kinini mu rugo atiga, gusa yizeye ko azongera agasubira k’umurongo. Ese bizamushobokera? Ntucikwe n’agace ka 1 ka seri ya 8 ya Ni Nyampinga Sakwe. Kanda hano wiyumvire.


text:
Aluminium Tile Trim Anodize Yijimye Yijimye Moderi X6 / C10-180 / 2012-0512
Ibicuruzwa birambuye
Ibicuruzwa
Aluminium tile trim, Model No.: X6, Ubwoko bufunze, Matte Yijimye.
Aluminum tile trim, Model No.: C10-180, U shusho, Umuhondo wijimye.
Aluminium tile trim, Model No.: 2012-0512, Ubwoko bufunze, Matte Yijimye.
6063-T5 Icyiciro cy'indege Aluminium:
Kurwanya compression nziza, nta gucika, gukomera kandi kuramba.
Ikoranabuhanga rishyushye ryo gushushanya:
Igice kimwe kibumbabumbwe, ubucucike buringaniye, bumwe kandi butajegajega imbere, buringaniye kandi buringaniye, byoroshye kandi byihuse.
Uburyo bwa okiside ya Anodic:
Kuvura hejuru no kurangi, kutirinda amazi nubushuhe, nta ngese, irwanya ruswa, irwanya kwambara, idashira, kuramba kuramba.
Umutekano kandi utangiza ibidukikije, nta mpumuro idasanzwe, nta fordehide.
Amabara menshi hamwe nibisobanuro byinshi birahari kugirango uhuze urugo rutandukanye.
Gukoresha ahantu henshi: gushushanya inzu murugo, ahantu rusange, aho bakorera, amahoteri, nibindi.
Serivisi yihariye yihariye:
1. Guhindura ukurikije ibishushanyo
2. Moderi iriho ihindura ibara
3. Shushanya kandi ufungure ifumbire ukurikije ibisabwa
4. Kongera gahunda yimiterere
5. Igishushanyo nicyitegererezo cya 3D
Reba izindi shusho kuvaGUKURIKIRA CAD
265+ tile trim shusho kubyo wahisemo, cyangwa utwoherereze dosiye yawe ya CAD kugirango utange ibisobanuro.
Ibindi Byerekeranye na Aluminum Tile Trims
Isosiyete yacu ifite uburambe bwimyaka 16 mubikorwa, abatekinisiye babigize umwuga hamwe numurongo umwe wo kubyaza umusaruro, harimo igishushanyo mbonera, gukora aluminiyumu, gukora imashini (gutunganya ubushyuhe, gukata umwirondoro, kashe, nibindi), kurangiza (anodizing, gushushanya, nibindi) na gupakira.Umusaruro unoze kandi woroshye, wemeze ubuziranenge bwibicuruzwa, kandi urebe neza ko ibicuruzwa byatanzwe ku gihe.


text:
Urupapuro rwiza rwa Aluminium Igiceri
Ibicuruzwa birambuye
Ibicuruzwa
Ingaruka zo gukwirakwiza ubushyuhe bwa LED aluminium ifite isano itaziguye nubuzima bwa serivisi bwamatara ya LED.
Nkibisekuru gishya cyumucyo-utanga urumuri rukomeye, LED itanga urumuri rufite ibyiza byinshi nkubuzima burebure, gukora neza, kuzigama ingufu, no kurengera ibidukikije.Zikoreshwa cyane mubyerekanwe no kumurika.Hamwe niterambere ryubumenyi nubuhanga, tekinoloji yateye imbere ikomeza gukoreshwa mubikorwa bya semiconductor kugirango LEDs Imikorere yumucyo ikomeje gutera imbere, kandi ibiciro bikomeza kugabanuka.
Nubwo amatara ya LED afite ibyiza byinshi, amatara ya LED y'ubu ahindura gusa 20-30% yingufu zamashanyarazi mu mbaraga zoroheje, naho 70-80% isigaye ihindurwamo ingufu zubushyuhe, ningufu zubushyuhe zitangwa na LED Ubuzima bumara kandi bukora neza bigira uruhare runini.
Kwerekana ibicuruzwa
Ibicuruzwa bisobanura: Igiceri cya Aluminium (CC na DC)
1.Bishobora kuboneka: 1100, 1050, 1060, 1070, 1200, 3003, 3004, 3005.3104, 3105, 5052, 5005, 5754, 5083, 6061,6063.
2.Ikigereranyo: Imiterere itandukanye.
3. Diameter y'imbere: 505mm, 605mm.
4.Ibipimo n'uburemere birashobora kubyazwa umusaruro ukurikije abakiriya.
5.Gupakira: Kohereza ibicuruzwa bisanzwe, pallet yimbaho.
6.Igihe cyo gutanga: iminsi 30.
7.Icyegeranyo ntarengwa: toni 5 kubunini.
8.Igihe cyo kwishyura: T / T, L / C idasubirwaho iyo ubonye.
9.Ubuso: Kurangiza urusyo.
10.Origin: Ubushinwa.


text:
Hari impungenge ko amashuri yigenga ashobora kuzabura abarimu
Bamwe mu bayobozi b’ibigo by’amashuri yigenga bafite ubwoba ko bashobora kuzabura abarimu mu gihe amashuri azaba yasubukuwe
Mu gihe hashize amezi arindwi amashuri yose yarafunze kubera kwirinda ikwirakwiza ry’ubwandu bwa virusi ya corona, nyuma y’igihe gito bimwe mu bigo by’amashuri yigenga byahise bihagarika amasezerano byari bifitanye n’abarimu kubera ko amafranga yo kubahemba yavaga kuri minerivali z’abanyeshuri, ibintu byagize ingaruka nyinshi ku mibereho ya mwalimu wo muri privé mu gihe bagenzi babo bakorera ibigo bya Leta bakomeje guhembwa kugeza kuri uyu munsi.
Umwe mu barimu bakora mu mashuri yigenga yagize ati:”…ni ikibazo kitoroshye, tumaze amezi hafi 7 tudahembwa, benshi mu barimu barakubiswe bahita bajya mu yindi mirimo ibasha kubaha imibereho kuko batari gushobora gukomeza kubaho muri ubu buryo…”
Benshi mu barimu bagannye inzira z’ubumotari, abandi bagana ubucuruzi, ndetse hari n’abandi berekeje mu kiyedi n’ahandi hatandujanye, hakaba hari impungenge ko kubera byinshi bisabwa mwalimu benshi bashobora kwikomereza muri iyo mirimo cyane ko benshi bahamya ko muri iyo mirimo ariho babasha kubona agatubutse kuruta mu bwarimu.
Bwana Bonny MURAGE uyobora ikigo kigenga yagize ati:” mu by’ukuri abarimu bahuye n’ibibazo byinshi, kino gihe kirekire cyatumye benshi bafunguka amaso bagatekereza gushakushiriza ahandi, abi maze kubona baragerageza kandi ubona bigenda, sinzi rero niba bizashoboka ko bagaruka kwigisha mu gihe amashuri azaba yafunguye”
Usibye kuba benshi barerekeje mu yindi mirimo bikaba bishoboka ko bakwihamirayo, indi impamvu ikomeye ishobora gutuma abarimu bo mu bigo byigenga bashobora kutagaruka gukorera ibigo byigenga, ni uko Leta ubwayo imaze igihe itanga akazi k’ubwarimu, bikaba byaragaragaye ko benshi mu barimu b’ibigomba byigenga baranditse basaba kwigisha mu bigo bya Leta, Lazarre IREMIZI wigishaga muri kimwe mu bigo byigenga atu:”twasanze bino bigo bya privées nta mpuhwe bigira, ubu twese turi guhiga akazi muri Leta kuko myri Leta hari avantage nyinshi, ntaho bihuriye na privées, nutabibonaga ubu arabibona, bagenzi bacu barahembwa bicaye twe turi mu kangaratete”
Bonny yakomeje atubwira ko hari abarimu azi ndetse benshi banditse basaba akazi muri Leta agahamya ko hari na bamwe mu bayobozi b’ibigo byigenga nabo basabye akazi muri Leta kandi ko hari ikizere ko bazakabona, ibintu bikomeje gutera imoungenge bany’ibigo byigenga nubwo hari bamwe basanga akazi kazaboneka mu nashuri yigenga.


text:
Icyo gihe William Ruto yagize ati: "Abantu benshi bavunwa no kubona bando, hariya mu isoko, guhamagaza telefone ntuzakenera bando, kubera ko tuzatunganya inzira yo kunyuzamo imari yacu, ni ngombwa ko habaho inzira yo mu buryo bw'ikoranabuhanga ya Guverinoma, kugira ngo ntiwishyuzwe kuba wakoresheje iyo nzira, ahubwo wishyuzwe ikintu waguze gusa."
Perezida William Ruto ngo yavuze ko abo baturage bazashobora gukoresha telefone ndetse na Interineti nta kiguzi, kugira ngo biboroheze igiciro ubundi cyari hejuru, kandi ngo binazamure abakora ubucuruzi bushingira ahanini ku itumanaho.
Yagize ati: "Mu bucuruzi mu masoko yanyu, uzajya uhamagaza telefone nta kiguzi azasabwa, kandi no guhamagara ntibizajya bicikagurika, kuko tuzaba twahuje imiyoboro."
Icyo gihe William Ruto yari yarabaye Perezida, yavuze ko harangije gukorwa inyigo y'amafaranga uwo mushinga wazatwara, avuga ko Guverinoma ye izakenera Amashilingi ya Kenya agera kuri Miliyari 38 kugira ngo ushyirwe mu bikorwa.
Yagize ati: "Nk'uko twashyize mu bikorwa umushinga wo gukwirakwiza amashanyarazi, ni nako tuzabigenza mu gukwirakwiza Interineti. Tuzayoherereza buri nzu, buri soko, buri shuri, ahantu hose hari ipoto y'amashanyarazi tuzahashyira Interineti. Urubyiruko ruzashobora gukomeza ubucuruzi bukorerwa kuri Interineti nta kiguzi bisabye."
Source : https://imirasire.com/?Kenya-Barimo-barasaba-Perezida-Ruto-gushyira-mu-bikorwa-ibyo-yabasezeranyije


text:
Eric Habimana
Abagore bicuruza bo mu Mujyi wa Ruhango mu Karere ka Ruhango barasaba ubuyobozi bw’aka karere kuborohereza muri serivisi z’irangamimerere, kuko abashinzwe irangamimerere mu mirenge, usanga banga kubandikira abana babananiza, kuko batagaragaza abo bababyaranye.
Bamwe mu bagore bicururiza mu Mujyi wa Ruhango, bavuga ko abana babo bakomeje kuvutswa uburenganzira bwo kwandikwa mu bitabo by’irangamimerere. Kuko usanga abashinzwe iyo serivisi mu mirenge, banga kubandika bakabazana ho amananiza ngo babanze bagaragaze ba sé.
Abo babyeyi bicuruza bakaba batakambira ubuyobozi bw’akarere kabo ngo bubibafashemo, kuko usanga abana babo hari serivisi badahabwa, kuko batagaragara mu bitabo by’irangamimerere.
Bati“ twe tubona harimo kurenganwa, ahari wenda bitewe n’akazi dukora, nta hantu na hamwe abana bacu banditse, mu irangamimerere banze kubandika, kuko iyo tugiye kubandikisha badutuma kuzana ba sé b’abana, kandi kubera ko twicuruza hari n’igihe uba utazi na sé w’uwo mwana, rero twibaza niba abana ba nyina batazi sé niba nta burenganzira bafite mu gihugu bikatuyobera, umwana ntabwo yabona uko akora ikizamini cya Leta, kubera ko nta hantu yanditse, twifuza ko mwatubariza ubuyobozi”.
Umuyobozi w’Akarere ka Ruhango Habarurema Valens, we avuga ko badakwiye kwimwa iyo serivisi yo kwandikisha abana babo mu bitabo by’irangamimerere, kuko ukurikije amategeko y’u Rwanda nta mwana n’umwe ukwiye kwimwa uburenganzira bwo kwandikwa. Habarurema abizeza ko agiye gukebura ababishinzwe mu mirenge.
Ati “ buri muntu wese afite uburenganzira bungana n’ubwo undi, nta wukwiye kwimwa serivisi bitewe n’ibyo akora, kuba bicuruza ntabwo bivuze ko atari abanyagihugu, rero abana bagomba kwandikwa, ndaje mbikurikirana, kandi ndakebura ababishinzwe na cyane ko ntabwo nari nzi ko icyo kibazo gihari, ndaje ngikurikirane turebe icyo kubikoraho”.
Ibi kandi biranashimangirwa n’Umunyamabanga Nshingwabikorwa wa Shyogwe mu Karere ka Muhanga ndetse wahoze akora muri serivisi z’irangamimerere, uvuga ko ibyo aba bashinzwe irangamimerere bakora bihabanye n’itegeko ry’umuryango bagenderaho mu kwandika abana ryasohotse mu mwaka wa 2016, kuko risobanura ko mu gihe umwana afite umubyeyi umwe. Uwo mubyeyi amwiyandikishaho bitangombye kuba hari undi bamubyaranye, ku buryo nta nzitizi zakabaye zibaho mu kwandikisha abana nk’abo bakomoka ku bagore bicuruza.


text:
Ikirango: NANBEI
Icyitegererezo : SP-2000
Laboratoire ya NBP-2000 yubushyuhe buke NBPray yumye yateguwe byumwihariko na Nanbei kubikoresho byangiza ubushyuhe.Kuma byihuse ibikoresho byangiza ubushyuhe burigihe byabangamiye abashakashatsi.Mubisanzwe, kumisha vacuum no kumisha spray byangiza cyane ibikorwa byibinyabuzima cyangwa imiterere yibikoresho.Gukonjesha gukonjesha biratwara igihe kandi ntibikora, kandi ibikoresho byumye ni byinshi kandi bisaba gusya kabiri.Hashingiwe ku mibonano yigihe kirekire n’abashakashatsi mu bya siyansi, isosiyete ya Nanbei yatahuye ko ibyuma byangiza ubushyuhe buke bishobora gufasha abashakashatsi mu bya siyansi gukemura ibibazo byo kumisha ibikoresho byangiza ubushyuhe, kandi byateje imbere cyane laboratoire ya NBP-2000.


text:
Inyigisho yo ku wa mbere 15 Nzeli 2014: Ku munsi mukuru wa Bikira Mariya w’ububabare burindwi
Amasomo: 1 Kor 11, 17-26; Lk 7, 1-20
Ububabare burindwi bwa Bikira Mariya:
-
Simewoni ahanurira Bikira Mariya ko inkota izahuranya umutima we
-
Yezu ahungishirizwa mu Misiri
-
Bikira Mariya abura umwana we bagiye i Yeruzalemu
-
Bikira Mariya ahura na Yezu ahetse umusaraba
-
Bikira Mariya munsi y’umusaraba Yezu yari abambweho
-
Umurambo wa Yezu bawururutsa
-
Umurambo wa Yezu ushyirwa mu mva
Ububabare bwa Bikira Mariya bufitanye isano idashidikanywaho n’ububabare bwa Yezu Kristu. Umusaza Simewoni yari yarahanuye ko umutima wa Mariya uzahinguranywa n’inkota (Luka 2, 35), kandi koko umutima we washenguwe n’umubabaro ukomeyeigihe yarebaga umwana we yicwa urw’agashinyaguro. Ivanjiri yanditswe na Yohani itubwira ko Mariya yari iruhande rw’umusaraba wa Yezu (Yh 19, 25-27). Mutekereze urukundo yamurebanaga ; mu mutima we huzuye urukundo n’icyemezo cyo kwakira ugushaka kw’Imana. Yari yunze ubumwe budasanzwe na Yezu Kristu mu mibabaro yo guhongerera ibyaha by’isi. Ni nayo mpamvu ntawatinya kuvuga ko Bikira Mariya yifatanyije na Yezu Kristu mu gucungura abantu.
Bikira Mariya yitangiye abantu bose igihe yakiraga Jambo uhoraho w’Imana, kuva amusama kugeza igihe bamuhereje umurambo we uvuye kuu musaraba. Abana yarazwe ntibahwemye kuzirikana ubwo bwitange butangaje, bagenda bibuka n’ubundi bubabare yagize mu bihe binyuranye by’ubuzima bwe butagatifu akiri ku isi, bituma bamubonamo umwamikazi w’abamaritiri. Umuntu yavuga ko Bikira Mariya yari azi kwiyumanganya imibabaro yose, ku buryo bitoroshye kubona amagambo asobanura neza uko yababaye. Ni yo mpamvu byabaye ngombwa ko haboneka uburyo bw’incamarenga bw’inkota indwi zishinze mu mutima we. Ni ishusho rero ryumvisha bwangu ububabare bukomeye Bikira Mariya yagize.
Basanze kandi ko kuzirikana ububabare bwa Bikira Mariya bifasha abantu kumva uburemere bw’urukundo dukesha agakiza. Rimwe na rimwe Bikira Mariya yiyizira ku isi gukomeza ukwemera n’ubuyoboke bwacu. Muri uko kuza kwe, hari ubwo yigaragaza afite agahinda kenshi. Abana yabonekeye i Kibeho, ku itariki ya 15 Kanama 1982, batangajwe n’uko yaje abasanga arira. Yari afite agahinda aterwa n’uko abantu banga kwemera, bakanga kwihana. Dore bimwe mu bitera agahinda : ubwigomeke, imyitwarire mibi, amacakubiri, kwizihirwa mu bugizi bwa nabi, kutubaha amategeko y’Imana…
Koko rero Bikira Mariya ashishikajwe no kutugarura mu nzira nziza, akababazwa no kubona umubiri wa Kristu twese tubereye ingingo ubabazwa n’ubwigomeke, ubwitandukanye n’andi marorerwa atukisha Imana.
Bikira Mariya aracyakomeza gufatanya na Yezu mu mpuhwe n’ubwuzu agirira abanyabyaha maze akadusanga aduhwitura ngo duhinduke inzira zikigendwa. Uko yabonaga umwana we atotezwa kandi ari intungane, n’ubu arabibona igihe abana bacungujwe amaraso y’umwana we bahinyura iyo ngabire bakitwara nabi ; bakabwirwa ntibumve ; bakanga kwisubiraho kandi baburiwe. Byumvikane neza ko Bikira Mariya atubona nk’ingingo z’umubiri w’umwana we. Ngiyo imvano y’ urukundo rukomeye atugirira ; ari narwo rutuma Kiliziya imwambaza nk’umubyeyi wayo.
Uwo mubyeyi yegereye Imana kuturusha kuko ari Nyina wa Jambo. Ashobora rero kudutakambira ku Mana ku buryo bumworoheye. Byongeye kandi, aranatwegera natwe kuko dusangiye kamere-muntu. Bityo rero ashobora kuduhana no kuduhanura. Ariko kuvuga ko yiyerekana rimwe na rimwe ababaye cyane arira, ntibivuga ko yajyanywe mu ijuru atavarutse ububabare bwo ku isi.
Mu nyigisho ye yo ku wa 15 Nzeri 2008, ubwo yari i Lourdes ho mu Bufaransa, Papa Benedigito XVI yavuze ko igihe Mariya ajyanywe mu ijuru, amarira yasukiye iruhande rw’umusaraba yahindutse ibyishimo, ariko umutima n’impuhwe za kibyeyi ziracyari za zindi. Ni yo mpamvu tumwizera tukamuhungiraho, tukamutakambira kuko akunda buri wese mu bana be, akiyegereza by’umwihariko abagirijwe kandi bababazwa.
Koko rero, ububabare bukomeye butuma abenshi biheba, bagata amizero y’ubuzima. Kurwana bene uru rugamba uri wenyine ntibyoroshye. Ababyeyi, abavandimwe n’incuti bakuba hafi ariko ukumva hari aho batagera ; dukenera inkoramutima dusangiye ukwemera. Iyo tugeze aha rero, niho twumva natawaturutira Yezu na Mariya, bo bashobora kumva ku buryo bwuzuye ibyago n’ububabare bwacu. Koko rero, mu ibaruwa yandikiwe Abahebureyi, iyo bavuga Kristu, nk’umuherezagitambo mukuru w’ibambe, bemeza ko atananiwe kudutabara mu ntege nkeya zacu, kuko yageragejwe muri byose nkatwe. (Hb 4, 15). Papa Benedigito wa XVI aributsa abababaye bashobora kugwa mu gishuko cyo kwiheba, ko bagana Mariya aho guheranwa n’agahinda.
Kwibuka ububabare bwa Bikira Mariya si uguhera mu marangamutima ku byahise, ahubwo ni ukurangamira umutima we w’ibambe n’impuhwe za kibyeyi byagaragaye mu bubabare burindwi, bigatuma tumuhungiraho nk’umubyeyi utwumva kandi udukunda, akaduhumuriza. N’iyo ubwo bubabare atabugukijije, aguha amahoro, akakumvisha ko ubwo bubabare bwiyunze ku bubabare bwe bwite n’ubwa Yezu mu guhongerera ibyaha by’isi. Twibuke ko kuri 15 Gicurasi 1982, igihe Bikira Mariya yabonekeye Nataliya MUKAMAZIMPAKA, yamubwiye ko umwana wa Mariya adatana n’imibabaro, kandi ko ntawe ugera mu ijuru atababaye. Kuzirikana ububabare bwa Bikira Mariya, ni nko kumufata ukuboko ngo aguherekeze mu nzira itoroshye yo kwitagatifuriza mu mubano uzira amakemwa na Yezu no kuba intumwa aho turi hose.
Bikira Mariya umunyamibabaro ari kumwe natwe ngo atwibutse ibyababaje Yezu. Ibyo yabwiye Mariya Clara MUKANGANGO ko ishapure y’ububabare burindwi imushimisha, si uko yiyumva bamuvuga, ahubwo ni uko abona duteye agatambwe mu kurangamira urugero rwe nk’umubyeyi twigiraho kunyura Imana no kwakira Jambo we uhoraho. Umutima ukeye, wuje ukwemera kandi uzi kwiyumanganya imibabaro, niwo ushobora kwakira Jambo w’Imana, no kumva ko umusaraba we atari amahomvu cyangwa ubusazi nk’uko Abayahudi cyangwa Abagereki babyibwiraga (1Kor, 1, 22-25) ; ko ahubwo tuwubonamo umutsindo dukesha kuva mu rupfu ngo dusangire na Yezu Kristu ubuzima buhoraho.
AKAMARO K ‘ UBUBABARE MU BUZIMA BW’UMUKRISTU
Ese uretse imibabaro ya Bikira Mariya tuzirikana mu ishapure y’ububabare, imibabaro yacu yo hari icyo yatumarira ? iki kibazo kirakomeye cyane kukibonera igisubizo, kuko ubusanzwe ububabare ari ikintu umuntu atifuza na gato. Usanga ahubwo akenshi aho kugira ngo umuntu ashobore gusobanura ububabare bwe cyangwa ubwa mugenzi we yibaza ati ‘kuki?’ kuki hariho ububabare ? kuki ari njye ubabara ? Kuki Imana ituma abantu bababara ? Kuki….Kuki ?
Kardinali Veuillot, wahoze ari Arkiyepiskopi w’i Paris, ubwo yendaga kuva muri ubu buzima, niwe waduhamirije ko ntacyo twabona gihagije twavuga ku bubabare agira ati « tuzi kuvuga amagambo meza ku byerekeranye n’ububabare. Ariko ububabare ntituzi icyo ari cyo. N’ubusanzwe burya ngo hataka nyirukozwemo… Niba rero ububabare butabona amagambo yo kubusobanura, ntawabyiyifuriza cyangwa ngo abyifurize abandi.
Nyamara usanga hari bamwe bashinja inyigisho za kiliziya Gatolika ko zikangurira abantu gukunda no kwifuza ububabare. Wenda babihwihwisa kuko baba babonye turamya kandi dukuza Yezu wishwe urw’agashinyaguro akabambwa ku giti cy’umusaraba, bakabona dushimagiza abahowe Imana…
Abangaba umuntu yavuga ko ari babandi batabizi bicwa no kutabimenya. Iyaba bari bazi ko abayobozi ba Kiliziya batigeze bashyigikira imyumvire ya bamwe bemeza ko ntacyo bashobora gukora ku bubabare maze bakemera kubaho bashinyirije. N’ikimenyimenyi mu mwaka w’ 1956 igihe abakristu bamwe bavugaga ko kugabanya ububabare bw’ababyeyi babyara ari bibi, bitwaje ko Imana yavuze ngo : nzongera imiruho yawe igihe utwite maze uzabyare ubabara (Intang. 3, 16) ; Papa Piyo XII yabagaruye mu nzira nziza agira ati : « Imana ntiyigeze ibuza abantu gushakashaka no gukoresha ibyo yaremye ngo boroshye umurimo, umunaniro, ububabare n’urupfu. Imana ntiyabujije ababyeyi gukoresha uburyo bwiza bwatuma ububabare bwabo bugabanuka igihe babyara.
Mu by’ukuri rero, Kiliziya ntabwo yigisha abantu gushinyiriza mu bubabare badashakisha icyabworoshya cyangwa ngo kibukureho, ahubwo ikangurira abantu gukora ibishoboka byose ngo barwanye ibibabaza Muntu byose : indwara, inzara, intambara, ubuhunzi, kubaho nabi, urupfu…
Gusa, iyo ububabare n’ibitubabaza birenze ubushobozi bwacu bwo kubirwanya turabwakira bukatubera icyanzu cyo kwirundurira muri Nyagasani Umusumbabyose. Dukurikiza urugero rwa Yezu wasenze asaba ngo imibabaro yari agiye kwinjiramo ntimugereho, igihe yari mu murima w’imizeti, ariko akaza kwakira imibabaro ye yose nk’ikimenyetso cy’uko yiyeguriye wese ugushaka kwa Se. Urwo nirwo rugero abakristu tugerageza gukurikiza twizeye neza ko iyo YEGO yacu imbere y’ububabare bukomeye izatuma tugira ihirwe mu bwami bw’ijuru. Hahirwa abababaye kuko bazahozwa (Mt 5,5).
Muri make, ku mukristu ububabare bushobora kutubera urwego twuririraho cyangwa se twuririzaho abandi tugana amarembo y’ijuru.
Padiri Bernard KANAYOGE


text:
Umva uyu muvugo mu majwi n’amashusho. Reba iyi video iri munsi aha. (The video has English translation)
© 2020 A. Happy Umwagarwa
All Rights Reserved.
Nanze Kuririmba Intsinzi
Cya gitondo ntazigera nibagirwa
Naraye ikuzimu nkabyukira ibuzima
Mbona iz’amarere zitambukana ijabo
Zigenda ku murongo utanga icyizere
Icyizere cy’uko tutakishwe ukundi.
Ntiwari umunsi w’intsinzi iwacu
Wari umunsi wo gutabarwa n’abacu
Abo twategereje iminsi amagana
Ya minsi abishi bahigaga ubugingo
Ya majoro twararanaga n’urupfu.
Umunsi twari twarategereje warageze
Abishi n’abasahuzi babura ijambo
Ngize ngo ndifate mbura uruvugiro
Mbura uwo mbwira, mbura unyumva
Mba nananiwe kuririmba intsinzi ntyo.
Bari barahigiye kutumara barabikora
Batwiciye ababyeyi n’abavandimwe
Batugize imfubyi, mama aba umupfakazi
Batwambuye izina n’inkomoko
Ahitwaga iwacu habaye mu gihuku.
Umunsi mbazwa ngo wewe ni mtu gani
Nibwo natangiye gusobanuza iby’intsinzi
Data Mbanzamihigo yari he ngo mubaze
Impamvu atambwiye iby’abatsindagurana,
Ndetse n’inkomoko y’izina Omwagalwa?
Nti basaza banjye muri he ngo mumbwire?
Data yababwiye ko twe twitwa ba nde?
Ese mwe muzasubiza iki nibababaza?
Lucky we, utazavuga ko uri Jean Claude.
Uzababwire gusa ko witwa Mbanzamihigo.
Abaturanyi ko badukwena mbange uruhe?
Urwango batwanga bo bararuhamije.
Abatarishe abacu basahuye ibyacu
Kubanga si impano ni umutwaro umvuna
Ndawuturwa na nde ko nabuze abacu?
Ubuheta n’ubuheture bati, tubanga rubi
Abatugize imfubyi baragatsindwa buhere
Dusange abandi maze dusoze urugamba
Duhamye intsinzi dushyireho umukono
Duheshe ishema izina rya Mbanzamihigo.
Nabajije amakuru y’imfura mu bacu?
Nti, ko aheze ku rugamba ntararusoza?
Kuki ataza ngo anyigishe uko basubiza?
Yaba yaravuze ko we ari mtu gani
Utahanye n’izagishe zitashye mu kiraro ?
Iya anyigisha Ikinyamahanga ngo wumve
Maze nihagira ugira ati, wewe ni mtu gani?
Nkamubwira ko Data yanyise Omwagalwa
Atasobanukirwa agasemuza Tumusiime
Tumwine, Tumushabe cyangwa Twesigye.
Amaso yaheze mu kirere ntawe ukomanga
Nsaba iyampanze ngo iturinde inkuru mbi
Tutabwirwa ko imfura yatahanye na Gisa
Dore ko nawe yitabye karame kare cyane
Kurokoka imyaka y’amahina ni ukurama.
Ingeri ziririmba intsinzi sinahatangagwa
Uw’inzobe wese nkagira ngo ni we wakuze
Nti ko arata intsinzi mama yarahogoye?
Ese yaba azi iby’abamugwa mu ntege?
Iyo aje akutubwira ko bamenye kumasha?
Igihe cyarageze umuvunyi ava itabaro
Uwo munsi naririmbye intsinzi ndanabyina
Mbwira abaturanyi ko natwe dufite izina.
Imfura ya Mbanzamihigo yesheje imihigo
Acyura abacu kandi atsinda ababisha.
Ndamwegera mwongorerana ubutesi
Nti; ba basore se bo bazesa imihigo ryari?
Inkuru mbi yabaye kutagira amakuru
Anizwe n’irungu ryo kubura se na barumuna
Ati; mama n’abavandimwe mbabwire iki?
Akazu k’iwacu kari gato cyane pe
Ariko ntikabuze kutubumba twese
Abavandimwe, ababyara n’abandi
Izina rya mama riba inshoberamahanga
Bamwe bati, masenge, abandi bati, mubyeyi.
Intsinzi ntiririmbwa mu maganya y’inzara
Ntiwahanika ijwi wahogojwe n’agahinda
Nta mfubyi itaramira mu gituza cy’uwapfakaye
Oya, intimba y’abapfuye n’irungu ry’abagiye
Ntibikundira usabwa gusamara nk’abandi.
Ntumbaze iby’imicopo n’imiduga
Iby’agatogo n’umunyigi mbimenye vuba
Aho amara atangiye kurekurana
Maze kumenya kurenzaho amarula
Maze umuduga ukaba landi rova.
Ibya kera byo byari amarira n’impungenge
Naririye Data, ndirira abanjye bishwe
Ariko kandi ntegereje ababanzamihigo
Bacyereye gusoza urwo batashoje.
Nti, ese aho baba barageze iyo bajyaga?
Akababi natanzeho umugabo kumye ndeba
Inyoni aho kuririmba zirahogora
Amabaruwa ndandika mbura uwo ntuma
Bigezaho mvuga isengesho ndazinga
Njya kwa padiri nsaba iy’abapfuye.
N’uko njya mu bandi ndirimba intsinzi
Ibyo kurirana n’abangize imfubyi simbikozwa
Nibahoshi batavaho bankwena
Hato batavuga ko twagiye mu bajiji
Kandi tutarahanuje iby’itsindagurana.
Kera baririmba turatsinze ga ye
Data yagannye ishyanga, Mama mu buroko.
Ku ngoma yabo nta wanjye wahawe intebe
Ahubwo bashoje batuvugiriza induru
Nuko bantwara data wanyise umukundwa.
Mpakana turatsinze, mpitamo intsinzi
Ariko nahamiriza bamwe tugasobanya?
Bampindukirira nti ahari barabaza izina
Nagira ngo mbabwire ko ndi uwa Mbanzamihigo
Bakambaza impamvu nsa na nyirabizuru.
Abasore b’ubumanzi bo bakandembuza
Nti, nibe namwe mwirebere intege n’ibyano
Nti, abareba amazuru barashaka ibimyira?
Nimuze mbashime icyusa mbareke mumpake
Icyakora mama yambujije kuzamena ibanga.
Sinamenya ko bagenzwaga n’iryo banga.
Sinari nzi ko bifuzaga umupira wo gukina
Bamara kuwuturitsa bakajugunya iyo
Ngo isi izankwene ncira isesemi
Ibonye ikimenyetso cy’uko namennye ibanga.
Ibya Ngabo na Ntwali nabiburiye izina
Iyo nkuru mperutse kuyikubarira yose
Uramenye utambaza ibivuna umutima.
Ibyatumye ndeka kuririmba intsinzi
Y’intwari zangize agashinguracumu.
Sindirimba ntabonye basaza banjye.
Sindirimba intsinzi nambaye icyasha.
Oya, rwose sindata umuheto n’umwambi.
Sindata intambara itanya abavandimwe.
Sindirimba intsinzi ntazi uwatsinzwe.
Aho kurata isasu, ndeka ndate isano
Sinkeza umwami, ndabaririza umuhanuzi.
Oya simpamya urwango mfite inyota y’urukundo.
Sindirimba turatsinze yaribase Data, igahogoza mama.
Oya kandi sindirimba intsinzi, bataracyuye intego.
Nitwa Umwagarwa


text:
Kigali: Bibukijwe ko bagomba kubungabunga ibyagezweho
Ubwo u Rwanda by’umwihariko Umujyi wa Kigali, wifatanyaga n’indi Mijyi kwizihiza umunsi mpuzamahanga w’Imijyi, abawutuye bibukijwe ko bagomba kubungabunga ibyagezweho.
Ni mu butumwa umuyobozi w’Umujyi wa Kigali, Pudence Rubingisa, yagenewe abanyamujyi, ku wa Mbere tariki 31 Ukwakira 2022, muri Car Free zone yo mu Mujyi rwagati hazwi nka Imbuga City Walk, mu muhango waranzwe no guha abana bato umwanya wo kugira ngo basobanurirwe impamvu uwo munsi wizihizwa ndetse no kubatoza gukura bubaka Umujyi utangiza ibidukikije, wa bose, ushyira imbere imyidagaduro.
Yagize ati “Murabizi ko ihumanya ry’ikirere riterwa cyane n’umuntu, ubutumwa dutanga ni ukugira ngo dukomeze tubungabunge ibyo tugezeho, ariko tunareba uburyo dushyira imbere Umujyi ucyeye, abantu baturamo bafite n’ubuhumekero bwiza”.
Rubingisa avuga ko mu gihe bizihiza uyu munsi, ariko barimo no kurebera hamwe uko abawutuye barushaho gutura neza, bagatura ahantu hadashyira ubuzima bwabo mu kaga.
Ati “Ni ukugira ngo turebe abaturage bacu batuye nabi uko twabatuza neza, aha twarebye uburyo twatuza abaturage b’Umujyi heza, hadashyira ubuzima bwabo mu kaga. Tukareba uburyo amazi y’imvura n’andi akoreshwa mu ngo yafatwa ntabe yakwangiza ubuzima bw’abaturage, ariko ntabe yanadutwarira ubutaka, ibyo byose bikaganisha kuri wa Mujyi udaheza, umuntu wese agaturamo, akibonamo, akagira n’uruhare mu kuwubaka no kubungabunga ibyiza byawo”.
Abatuye ndetse n’abagenda mu Mujyi wa Kigali bishimira urwego ugezeho wiyubaka, ari mu isuku ndetse no ku nyubako zubatsemo bitandukanye no mu myaka ishize, bagasanga kubibungabunga ari ngombwa kugira ngo ukomeze gutera imbere.
Umwe mu baganiriye na Kigali Today utarifuje ko amazina ye anyuzwa mu itangazamakuru, avuga ko mbere Kigali yari ifite umwanda mwinshi.
Yagize ati “Wari Umujyi ufite umwanda mwinshi, wari igiturage kuko nk’aha kwa Rubangura nta kaburimbo yari ihari, wari Umujyi urimo inzu nto, aya magorofa nta yari ahari, hari macye cyane ashoboka. Ubu ni Umujyi mwiza ufite iterambere, amagorofa, imihanda myiza, ntashobora gutinya kuvuga ko hari ibihugu byinshi kandi byari byarateye imbere kuturusha ubu twatambutseho”.
Gusa ariko ngo kuba Umujyi wa Kigali ugeze ku rwego rwiza bishimira uyu munsi, ngo ni nabo bagomba gufata iya mbere mu kugira uruhare mu kuwubungabunga.
Ati “Tukita ku isuku, kandi tugakunda Umujyi wacu ndetse n’igihugu cyacu, kugira ngo tubashe kubungabunga ibi biti n’ikirere cyacu. Tugomba kureka gutamo ibintu bibyangiriza, Umunyarwanda wese akumva afite inshingano zo kurinda no kubungabunga Umujyi n’Igihugu cyacu”.
Umujyi wa Kigali ubarwa mu Mijyi yo muri Afurika yihuse mu isuku n’iterambere, kuri iyi nshuro insanganyamatsiko irashishikariza buri wese kugira uruhare mu iterambere no kugira Kigali ishyize imbere uburyo budahumanya ikirere.
MENYA UMWANDITSI
Umunyamakuru wa Kigali Today/KT Radio
@ lvRaheema


text:
Imyaka 26 ishize yabaye urugendo rurerure ariko rw’ingeni kuribo. Abagore batari bake bemeza ko babashije guhumuka ubu bakaba bakora ibyo bamwe bavugaga ko bidashoboka harimo no kugira uruhare rukomeye mu gutunga ingo zabo no gutanga umusanzu mu iterambere ry’igihugu.
Imibereho y’umuryango n’iterambere ryawo ubu noneho biri mu maboko ya bombi; umugore n’umugabo.
Mu myaka igera kuri 26 ishize, kugera kuri uru rwego rw’imyumvire byabaye urugendo rutoroshye, byasabye ko izi mpande zombi zibyumva kimwe kandi biratanga umusaruro.
Ufitinema Gloriose na Kampororo Francine ni bamwe mu bagore gufatanya n’abagabo babo ngo baharanire kuzamura ingo zabo. Aba, iyo abagabo babo bagiye ku kiraka na bo begura imashini zabo imyenda ikabona urushinge.
Ufitinema ati “yaratuvunaga kuko umugabo yakoraga wenyine akorera umushahara wa leta bigatuma tufdatera imbere,ario ubungubvu arakora nanjye ngakora tugahuriza hamwe bigatuma tutagira ubukene.”
Na ho Kampororo ati “Ubu iyo umugabo yinjije nanjye nkinjiza bituma abana babona uko babaho natwe bikaba uko kandi mbere si ko byabaga bimeze.Umutware turafatanya ubu tugeze ku muhigo w’inzu ebyiri nta kibazo dufite.”
Ibi birahinyuza imyumvire ya kera yumvikanishaga umugore nk’umuntu ugomba kubyara, iby’iterambere ry’urugo bigaharirwa umugabo kandi akumva agomba kumutegera amaboko akamugenera mubyo akeneye byose.
Imirimo yo mu rugo yafatawaga nk’itagira icyo yinjiza bityo ntihabwe agaciro kandi ivunnye yabazwaga umugore akayihugiraho ari nako imumaramo imbaraga, akenshi abo mu cyaro bo byabateraga no kuzahara bagasaza imburagihe.
Mulabacondo Charlotte ati “Byari ubuzima bubi kuba atabasha gukora ngo abashe kubona icyo ashaka.Ntabwo umugabo yagutunga ngo abone icyo ushaka cyose. Kera umugore nta gaciro yari afite mu iterambere yajyaga guhinga akazana inkwi ku mutwe akazana n’utwana ibintu byose bimuriho ariko ubu ngubu si ko bimeze.”
Mu Mujyi wa Kigali Hari abagore bakora amanywa n’ijoro. Bo bahisemo kwigomwa ibitotsi. Abenshi batanga abagabo babo kubyuka. Ku isaha y’isaa munani z’igitondo, mu isoko rya Nyabugogo ryiganjemo ibiribwa wakwibwira ko ari ku manywa y’ihangu. Abagore barashishikaye, bamwe barazana imyaka, abandi bakayirangura bakajya kuyicuruza. Ikibashishikaje si ikindi uretse kuzamura ingo zabo.”
Uwamariya Liliabe ati “Ubu turi abagore biyemeje gukorera ingo zacu,tugomba kubyuka kuko izi mboga ni zo ziba zigomba gukwira umugi wose.Umugore agomba gukora none se umugore ni ubyuka yicaye yireba ubwiza?”
Ngiruwonsanga Jacwueline ati “Mba naje gushaka imari ya mu gitondo kugira ngo mbone uko jya gucuruza nanjye.tugomba gushaka amafaraga natwe tugakemura ibibazo tuba twifitiye.”
Saa yine z’igitondo, aba bagore baba basubiye mu ngo zabo kwita ku bo basize,umunsi ukurikiyeho na bwo bakagaruka.
Kera bati ”nta nkokokazi ibika aho isake iri, Umugore arabyina ntasimbuka ” n’indi migani itandukanye y’Ikinyarwanda yapfobyaga ubushobozi bw’umugore. Bashingiye ku kuntu abagore basigaye bafatiye runini ingo zabo, abagabo batari bake bahamya ko iyo mitekerereze itajyanye n’igihe.
Hambari Murara yagize ati “Kuri uyu munsi wa none iyo migani ntiwayigenderaho bitewe n’uko hari byinshi abadamu bakora abagabo babona ko batabibasha ahubwo ari abadamu babibashije. Nk’ubu umugore wanjye ni we wampaye igitekerezo cyo gushyira imboga n’imbuto hano hanze,njyewe sinigeze mbitekereza.”
Uretse aba bagore bakora akazi ka bari munsi ko gutunga ingo zabo, no mu nzego zo hejuru zifata ibyemezo bariyo kandi ku ijanisha rishimishije. Urugero ni nko mu nteko ishinga amategeko umutwe w’abadepite, aho abagore ari 61%, muri guverinoma abarenga 50% ni abagore. Abatari bake bashinze ibigo bikomeye, abandi ni abacuruzi cyangwa abayoboye ibigo bitandukanye.
Ibi byose bigashimangira insanganyamatsiko y’umunsi mpuzamahanga w’umugore muri uyu mwaka uzizihizwa ku itariki ya 8 werurwe, igira iti “Umugore ku ruhembe rwíterambere”


text:
Andi makuru
Kigali Car Free Zone Yatangiye Guhabwa Isura Nshya nka ‘Imbuga City Walk’
Ubuyobozi bw’Umujyi wa Kigali bwatangiye gutunganya agace gaherereye mu mujyi rwagati kahariwe abanyamaguru kazwi nka Kigali Car Free Zone, ku buryo hagomba guhinduka ahantu hihariye ku batuye umujyi wa Kigali n’abawugenda.
Ako gace kagizwe n’umuhanda KN 4 Avenue, ku wa 26 Kanama 2015 nibwo kahinduwe ak’abanyamaguru gusa, batangira kuwukoresha batabisikana n’ibinyabiziga kuko byahise bihindurirwa inzira.
Kuva icyo gihe kugeza magingo aya kari kagizwe n’umuhanda gusa ushaje kubera kumara igihe udatunganywa, mu gihe gahunda yari ukuhagira ahantu hagezweho abantu bashobora kwicara bakaruhuka cyangwa bakagura ibyo bakeneye, hakitwa Imbuga City Walk.
Mbere y’umwaduko wa COVID-19 haberaga amamurikabikorwa, ariko ubu yarahagaze.
Kuri uyu wa Mbere nibwo Umujyi wa Kigali watangaje ko ako gace gace kazwi nka Car Free Zone katangiye gutunganywa mu rwego kuhahindura icyanya cyo kwidagadura.
Imirimo yo gutunganya igice cya mbere izamara amezi atatu, irangirane na Gicurasi 2021.
Ako gace nyuma yo gutunganywa kazaba kagizwe n’inzira z’abanyamaguru n’abatwara amagare, ubusitani, kiosks umuntu ashobora kuguriramo ibintu bitandukanye n’ahagenewe kumurika ibikorwa.
Kazaba kandi gafite ahagenewe imyidagaduro y’abana, intebe rusange z’abashaka kuhaganirira, aho wabona internet nziramugozi (Wifi), ubwiherero rusange n’ibindi.
Gutunganya aka gace byaratinze kubera ko byagombaga gutangirana na Mutarama 2017. Biheruka gutangazwa ko ikigo Savannah Accelerated Development Authority (SADA) ari cyo cyakoze igishushanyo mbonera cy’aka gace.
Ahazwi nko kwa Makuza mbere yo gutunganywa Nyuma ni uku Kwa Makuza hazaba hameze Imodoka zatangiye gutunganya ahateganye n’ibiro by’Umujyi wa Kigali Nyuma ni uku hazaba hameze


text:
Inama ku bashakanye bifuza ko ingo zabo zikomera
Mu buzima buri muntu wese aba afite inzozi zo gushinga urugo akagira umuryango ndetse n’umunezero byose bikomoka kukuba yubatse neza. Urugo rwe nta mwiryane ubamo ruhorana umutuzo n’umudendezo,tugiye kubabwira zimwe mu nama zatuma urugo rwawe rukomera rugahoramo ibyishimo.
- Kutagabanya urukudo
- imwe mu bintu bijya bituma ingo zimwe na zimwe zisenyuka harimo n’impamvu y’uko abashakanye iyo bamaze kubaka urugo, urukundo rwabo rugenda ruyoyoka ugasanga uko bari bameze bakirambagizanya siko bameze bamaze gushinga urugo,ibi bituma rero urugo rushobora gukendera ndetse ugasanga abashakanye batandukanye mu gihe gito nyuma yo gushakana.
- Kugirana inama
- Ubushakatsi bwakozwe bwagaragaje ko kugirana inama ku bashakanye ari kimwe mu bintu bituma urugo rukomera kandi rugashinga imizi,kugirana inama kandi bituma abashakanye bakundana biruseho batishishanya.Iyo buri wese ajya gukora ikintu kandi akagisha inama uwo bashakanye bituma adahubuka kandi agakora ibintu umufasha we azi imvo n’imvano,ibi bituma nta gukekakeka kuba hagati ya buri umwe.
- Gushyiraho amategeko agenga umuryango
- Ku bashakanye biba byiza iyo bamaze gushinga urugo bagashyiraho amategeko yajya arugenga ,Inzobere Robbins yavuze ko ingo nyinshi zimara hagati y’imyaka 5 n’ 10 zitarabona uburyo bwiza imiryango yazo yakora neza .
- Yagize ati” abantu ntibajya batekereza ko byanga bikunze umuntu ajya gushinga urugo har’icyo agamije ,bagendeye ku buzima baba basanzwe babamo mu miryango yabo .”
- Akomeza avuga ko usanga har’ibintu bimwe abantu bashakanye baba bagomba kwigaho nk’umubare w’abana bazabyara,uko bazabaho ndetse n’uburyo mu rugo ibintu bigomba kujya bikorwa birimo gusukura ubwiherero ,guteka [kuganira niba bakeneye umukozi ] ndetse n’ibindi kuko hari n’utuntu duto abashakanye birengagiza bikarangira tubasenyeye.
- Reka kugendera ku bitekerezo by’inshuti zawe
- Rimwe na rimwe ingo zijya zisenyuka bitewe n’uko umwe mu bashakanye yumviye inama z’inshuti ze rimwe na rimwe ziba atari nziza,ntitwanze ko wagisha inama gusa uzamenye ko inshuti zose ufite atari ko zishimiye ko wubatse urugo rukomeye .ibi rero bituma rimwe na rimwe iyo ugize imwe murizo ugisha inama zikugira inama zigusenyera aho kuba inama zagufasha gukomeza kugira urugo ruhamye.
- Ni ngombwa mbere yo kumvira inama y’inshuti kubanza ugashungura ndetse ugatekereza inshuro ureba niba mu nama bakugiriye nta yaba irimo yagira ingaruka ku mibanire yawe n’uwo mwashakanye.
- Gutegura umutungo w’urugo[Financial plan]
- Ingo nyinshi usanga zitarateganijwe uko umutungo w’urugo uzakoreshwa ,ibi bituma urugo rudatera imbere ndetse bikaba byateza umwiryane ku bashanye,mu rwego rwo kwirinda ibibazo byazanwa no kuba hatarateganijwe uburyo umutungo uzakoreshwa ni ngombwa kugira uburyo bwanditse bugaragaza uko umutungo uzajya ukoreshwa buri kwezi kugira ngo iterambere ryihute kandi abashakanye bakomeze kubana batishishanya kuko amafaranga ari muri bimwe mu bituma icyizere ku bashaknye kiyoyoka.
- Imibonano mpuzabitsina igomba kuba nyambere
- Kimwe mu bisenya ingo harimo no kuba abashakanye badaha igihe gihagije umwanya wo gukora imibonano mpuzabitsina,biyibagiza ko iki aricyo gikorwa nyir’izina kiba cyarabahuje.
- Umwe mu bashakanye ashobora kuvuga ko nta mwanya uhagije w’iki gikorwa afite kubera akazi ariko akiyibagiza ko kitakozwe urugo rushobora kurindimuka rukibagirana burundu bitewe nawe, iki gikorwa ni kimwe mu bidasaba amasaha y’ikirenga kandi kigatanga umunezero udasanzwe mu gihe abashakanye bagikoze.
- Nti tuvuze ko cyaba aricyo gikorwa buri gihe gusa nanone abashakanye bagomba kugikora kugira ngo urukundo rwiyongere kuko aricyo gikorwa nyamukuru kiba cyarabahuje.


text:
Sobanukirwa byimbitse ibijyanye no kunyaza, uko bikorwa, akamaro, n’ibindi wibazaho
.Kunyaza bisobanuye iki?
.Ese kunyaza bikorwa bite?
.Umumaro wo kunyaza
.Ese buri mugore wese ashobora kunyara?
Ibibazo bijyanye no kunyara k’umugore bikomeje kwiyongera aho bamwe bakunze kutubaza uko babigenza kugira ngo banyaze neza abagore babo mu gihe usanga abandi batubaza akamaro ko kunyaza umugore tutibagiwe n’abatubaza niba abagore bose bashobora kunyara.
Kunyaza ni iki ?: Kunyaza mu gihe cy’imibonano mpuzabitsina, ni igihe kigera mu gihe cy’imibonano mpuzabitsina umugore cyangwa umukobwa akavubura amavangingo aza asa narimo agashyuhe akaba aturuka mu myanya ndangagitsina y’umugore. Ibi bikaba bituruka ku kigero cy’ibyishimo umugabo cyangwa umusore babikoranye aba yamugejejeho. Ibi bikaba kandi bizanwa n’uburyo uwo binjiranye mu gikorwa yitwaye muri icyo gikorwa.
Bishatse kuvuga ko ushobora gukorana imibonano mpuzabitsina bikarangira umukobwa cyangwa umugore mwabikoranye utamunyaje kandi atari uko atanyara ahubwo ari uko utabashije kubikora uko bikwiye ngo umugerere ku ngingo neza.
Ese kunyaza bikorwa bite?
Umugabo cyangwa umusore wifuza kunyaza uwo bari kumwe ni byiza kubanza kumenya ko buri kintu cyose gitegurwa. Ibi bishatse kuvuga ko umugabo agomba kubanza agategura umugore we nk’uko bisanzwe.
Dore uko bikorwa: mu gihe cy’imibonano mpuzabitsina umugabo ntiyinjiza igitsina cye cyose mu cy’umugore ahubwo akigarukiriza ahagana hanze ahakikijwe n’imigoma, nyuma akajya agikoza kuri rugongo amanura yongera azamura adakuraho. Icyo gihe umugore atangira kumva uburyohe budasanzwe, bityo uko umugabo akomeza ni ko umugore akomeza kugira ububobere bwinshi ari na byo biryohera umugabo cyane. Uko umugabo aryoherwa kubera ububobere ni na ko igikorwa kigenda cyoroha kandi n’uburyohe ku mugore bugakomeza kwiyongera.
Biturutse kuri bwa buryohe umugore yumva uko burushaho kugenda bwiyongera ni na ko arushaho kugira amatembabuzi menshi atuma ububobere mu myanya ndangagitsina yiyongera. Ibi rero bikaza gutuma umugore azana amavangingo ashyushye ari byo bita kunyara maze umugore akumva aruhutse, ashize amavunane ari na yo mpamvu bavuga ko bivura umutwe n’umugongo ku mugore ubikorerwa neza kandi inshuro nyinshi.
Ushobora kwibaza uti "ese abagore bose bashobora kunyara?"
Igisubizo ni yego, buri mugore na buri mukobwa wese ashobora kunyara, bitewe n’uburyo wakoresheje ngo anyare kuko umugore ntiyinyaza. Ibi bivuze iki? bivuze ko ushobora gukorana imibonano mpuzabitsina n’umugore cyangwa umukobwa ntanyare kandi abikora.
Kunyara k’umugore cyangwa umukobwa biterwa n’uburyo wamuteguyemo n’uburyo wabikozemo.Ku rundi ruhande hari bamwe mu bagore cyangwa abakobwa bijya bigorana ku banyaza. Akenshi ukaba ukunze gusanga biterwa no kuba barakoze imibonano mpuzabitsina inshuro nke zishoboka.
Icyo ukwiye kumenya ni uko kunyaza umugore cyangwa umukobwa iyo ari ubwa mbere biratinda ndetse bikanasaba umugabo cyangwa umusore imbaraga nyinshi. Ariko uko agenda arushaho kubikorerwa agenda abimenyera, imiyoboro y’amavangingo ikagenda izibuka inamenyera ku buryo bigera n’aho umugore cyangwa umukobwa akora imibonano bisanzwe agahita azana ya mavangingo.
Ikindi ni uko amavangingo ku mugore agenda yiyongera uko umugore anyazwa, bisobanuye ko rwose umugore ashobora kunyazwa bwa mbere bikanga, n’ubwa kabiri bikanga, ubwa gatatu hakazaza amavangingo make cyane, uko akomeza kunyazwa amavangingo akazagenda yiyongera kugeza aho azajya aza byoroshye cyane.
Urukundo
Baza Shangazi
Shakisha ku Urwego.com
Ese kunyaza bikorwa bite?
Sobanukirwa byimbitse ibijyanye no kunyaza, uko bikorwa, akamaro, n’ibindi wibazaho
Labels: igitsina, imyororokere, kunyaza


text:
Urwandiko rwa II rwa Timoteo.
Urwandiko rwa II rwa Timoteo rukomeza gutanga impanuro (reba 1:6, 2:1, 15 nicya 4:5) ariko kandi harimo n’impanuro zigenewe Itorero. Ijambo rikuru n’impanuro rikwiriye Itorero rya none riri mu 2:2 “ibyo wanyumvanye imbere y’abahamya benshi, ubimenyeshe abagabo bo kwizerwa bazabyigisha abandi” muri icyo cyanditse harimo ingamba z’Imana zo gutoza abigishwa.
No muri Timoteo wa 1 nuwa II ndetse no muri Tito ibyo kandi nibitabo buri mushumba wese akwiye guhora asoma mu kwihugura. Umva ibivugwa 2:15 “Ujye ugira umwete wo kwishyira Imana nk’ushimwa, umukozi udakwiriye kugira ipfunwe, ukwiriranya neza ijambo ry’ukuri.” Nk’abashumba umwe mumihamagaro yacu nukwiga Bibiliya!
Dore incamake yigitabo cya Timoteo wa II.
I. Indamukanyo (1:1-2)
II. Ishimwe Paulo ashimira Timoteo (1:3-7)
III. Timoteo yibutswa inshingano ze (1:8-18)
IV. Imyifatire y’umugaragu wizerwa (2:1-26)
V. Ibyo umugaragu wizerwa akwiye kwirinda (3:1-17)
VI. Gukangurirwa kubwiriza ijambo (4:1-5)
VII. Kugubwa neza kw’umugaragu wizerwa (4:6-18)
VIII. Indunduro n’intashyo (4:19-22)


text:
Icumbi
Iyo ugeze muri Leta zunze Ubumwe za Amerika bwa mbere, ushobora guhabwa icyumba mu nzu ya rusange cyangwa muri hoteri, cyangwa se ukabana na bene wanyu bamaze gutuzwa muri Leta zunze Ubumwe za Amerika. Iyo ukiri ingaragu, bashobora kukwegeranya n’impunzi bagenzi bawe bakiri ingaragu kandi muhuje igitsina.
Hitamo imiterere yo kwigiramo amakuru kuri iyi paji. Ushobora kureba videwo, gukurura urupapuro rukubiyemo amakuru cyangwa kumva ikiganiro kiri mu majwi. Buri mahitamo atanga amakuru amwe.
Icumbi
Ikigo Gishinzwe Gutuza Impunzi cyakuzanye kizakora ibishoboka byose ubona icumbi muri Leta Zunze Ubumwe za Amerika mu kwezi kwa mbere ukigerayo kandi bagushakire icumbi rifite isuku, riciriritse, kandi riri ahantu hatekanye. Mu ntangiriro, uzaba winjiza amafaranga agereranyije, ni yo mpamvu icumbi uzabamo bwa mbere ritazaba rijyane n’amahitamo yawe. Ariko rero, nucunga neza ayo mafaranga ahoraho, bizagufasha guhitamo aho kuba, mu gihe kizaza, hajyanye n’ubushobozi bwawe, ibyo ukeneye ndetse n’amahitamo yawe.
Ibikoresho byo mu nzu
Ikigo Gishinzwe Gutuza Impunzi cyakujyanye kigomba gushyira mu nzu cyangwa icyumba bakugeneye wowe n’umuryango wawe ibikoresho by’ibanze byo mu nzu hamwe n’ibikoresho byo mu rugo. Muri ibyo harimo intebe, ameza n’uburiri, ibiryamirwa, ibikoresho byo mu gikoni, hamwe n’udukoresho tundi umuntu yifashisha. Ikigo ntabwo gitegetswe kuguha ibikoresho bishyashya. Ibikoresho bigomba kuba ari bizima, ariko ntabwo bigomba kuba ari bishyashya.
Ubusanzwe inzu cyangwa icyumba gikodeshwa bigira igikoni n’amashyiga, aho bogereza ibikoresho, n’icyuma gikonjesha; uruganiriro n’uburiro; icyumba cyo kuraramo kimwe cyangwa byinshi; aho gukarabira; n’aho kubika imyambaro.
IBICIRO BY’ICUMBI
Akenshi kubona icumbi muri Leta Zunze ubumwe za Amerika birahenze, kandi kubona ahantu heza ho kuba biragoye. Birasanzwe kuba abantu bakodesha inzu cyangwa icyumba. Ibiciro by’icumbi bitandukana bitewe na Leta, umujyi, na ndetse bitewe n’agace utuyemo. Aho waba hose, amafaranga y’icumbi ni yo azaba menshi mu yo ukenera mu kwezi.
Ushobora kwimuka mu cyumba cyangwa inzu wabagamo ariko ubanje kubimenyesha nyirayo mbere y’uko wimuka, nk’uko muba mwarabyumvikanyeho mu masezerano y’ubukode. Gusa ugomba kumenya ko hari amafaranga usabwa mu gihe cyo kwimuka, ugomba rero kwiringira ko ubasha kuyishyura mbere y’uko usesa amasezerano y’ubukode.
Icumbi
IBICIRO BY’ICUMBI
Akenshi kubona icumbi muri Leta Zunze ubumwe za Amerika birahenze, kandi kubona ahantu heza ho kuba biragoye. Birasanzwe kuba abantu bakodesha inzu cyangwa icyumba. Ibiciro by’icumbi bitandukana bitewe na Leta, umujyi, na ndetse bitewe n’agace utuyemo. Aho waba hose, amafaranga y’icumbi ni yo azaba menshi mu yo ukenera mu kwezi.
Ushobora kwimuka mu cyumba cyangwa inzu wabagamo ariko ubanje kubimenyesha nyirayo mbere y’uko wimuka, nk’uko muba mwarabyumvikanyeho mu masezerano y’ubukode. Gusa ugomba kumenya ko hari amafaranga usabwa mu gihe cyo kwimuka, ugomba rero kwiringira ko ubasha kuyishyura mbere y’uko usesa amasezerano y’ubukode.
UBURENGANZIRA N’INSHINGANO KU ICUMBI
Muri Leta Zunze Ubumwe za Amerika, ari nyir’inzu n’umupangayi bafite uburenganzira n’inshingano bagomba kuzuza. Igihe ukodesheje icyumba cyangwa inzu, ugomba gusinya amasezerano y’itwa ay’ubukode. Mu masezerano y’ubukode, ufatwa nk’umupangayi, hanyuma ukemera gukodesha uwo mutungo mu gihe runaka, ukishyurira ubukode ku gihe, kandi ukita kuri uwo mutungo. Gusesa amasezerano y’ubukode wasinye( kwimuka mu cyumba mbere y’uko amasezerano y’ubukode arangira) byatuma ucibwa amande ndetse bikanagira ingaruka mbi ku mafaranga ugenerwa. Igihe wimutse, hari ibintu ugomba kwitaho harimo kumenyesha Leta ya Amerika n’ibiro by’iposita, ndetse n’ibindi. Nyamuneka shaka ababikuyoboramo mu Kigo Gishinzwe Gutuza Impunzi igihe ushaka kwimuka.
Witeguye gusuzuma ubumenyi bwawe?
Uburyo bwinshi bwo kwiyungura ubumenyi
Hifashishijwe amasomo ndetse na videwo by’ingirakamaro, hahora hari ikintu gishya cyo kwiyungura. Settle In yoroshya uburyo bwo kwiyungura ubumenyi ku bijyanye no kwimukira muri Leta Zunze Ubumwe za Amerika. Iga ku muvuduko wawe – turi hano kubafasha.


text:
Minisiteri y’ibidukikije ivuga ko igiye gushyira ahagaragara igishushanyombonera cy’Imikoreshereze no Kubyaza Umusaruro Ubutaka kivuguruye, aho bimwe mu bigikubiyemo harimo ko nk’ubutaka bwagenwe ubuhinzi nta kindi kizaba cyemewe gukorerwaho.
Ibi bije nyuma yaho bamwe bavuga guhora bimurwa aho bari batuye bakimukira mu midugudu yagenwe yo guturamo bibagiraho ingaruka zirimo izo kugabanuka kw’ubutaka bwo guhingaho no kuba ubutaka bari batuyemo aribwo bweraga, bigatuma batagira umusaruro uhagiye mu buhinzi bwabo.
Nyuma yaho leta itagangarije ko abaturage batuye ahataragenewe guturwa cyangwa abatuye mu manegeka bimuka bakajya mu midugudu yagenwe guturamo, abaturage badafite ubushobozi bwo kugura ibibanza basabwe gutanga ingurane ku butaka bwabo ngo bahabwe ibibanza byo kubakamo.
Hari bamwe mu baturage bavuga ko bibagiraho ingaruka zirimo izo kugabanuka kw’ubutaka bwo guhingaho no kuba ubutaka bari batuyemo aribwo bweraga, bigatuma batagira umusaruro uhagiye mu buhinzi bwabo.
Aba baturage bavuga ko bari batuye bari batuye mu manegeka, baza kubabwira ko bazimuka bakajya mu midugudu yagenewe guturamo barimuka. Gusa bakavuga ko kubera nta bushobozi bari bafite bwo kugura ikibanza cyo kubakaho mu midugudu yagenwe, byabaye ngomba ko batanga ingurane kuri nyirikibanza, kuko batari bafite ubushobozi bwo kukigura. Ibintu bavuga ko byabagizeho ingaruka zirimo kugabanuka k’ubutaka bwabo bwo guhingaho no kororeraho amatungo, kuko ikibanza cyo mu midugudu yagenewe guturaho ikibanza kiba gihenze.
Aba baturage bakomeza bavuga ko uretse ibyo, kubera ko amasambu yabo ahita asigara kure yaho bimukiye, batabona uko bayafumbira uko bikwiye. bakongeraho ko mu zindi ngaruka bibagiraho zirimo gutanga ingurane ku masambu yabo bari barafumbiye, ibi byose bigatuma umusaruro ukomoka ku buhinzi nk’umwuga ubatunze mu buzima bwabo bwa buri munsi ugabanuka, ntibabone umusaruro uhagije ukomoka ku buhinzi, ubworozi, ubuhinzi bw’amashyamba n’ibindi, bityo bagasaba leta ko nabyo yajya ibireba ikabafasha.
Minisiteri y’ibidukikije ivuga ko igiye gushyira ahagaragara igishushanyombonera cy’Imikoreshereze no Kubyaza Umusaruro Ubutaka kivuguruye aho giteganya ko Imidugudu yo guturaho mu gihugu hose igomba kutarenga 3000 ku buryo muri buri kagali hasigara gusa site imwe yo guturaho ahandi hagaharirwa cyane cyane ubuhinzi n’amashyamba.
Iki gishushanyombonera cy’Imikoreshereze no Kubyaza Umusaruro Ubutaka kivuguruye kigaragaza ko dusigaranye ubutaka bw’ubuhinzi bungana na 41.5% ariko giteganya ko buziyongera bukagera nibura kuri 47.2% by’ubuso bw’igihugu. Ubu butaka nta kindi cyemewe gukorerwaho.
Igishushanyombonera cy’Imikoreshereze no Kubyaza Umusaruro Ubutaka cyavuguruwe kugira gihuzwe kandi kiyobore ishyirwamubikorwa ry’intego z’Icyerekezo 2050, umuvuduko w’ubwiyongere bw’abaturage n’ibindi bikorwa by’igenamigambi by’iterambere rirambye ry’u Rwanda.
Bimwe mu bihugu byateye imbere usanga byaragennye uburyo bw’imyubakire yo kubaka inzu zigeretse, nka bumwe mu buryo bwo kwirinda kumara ubutaka bwo gukoreraho ibindi bikorwa birimo ubuhinzi, ubworozi, ubuhinzi bw’amashyamba n’ibindi.
Inkuru ya Adelphine UWONKUNDA


text:
Ubuyobozi bw’Ishuri ryisumbuye ryitiriwe Umwami Dawidi (King David Academy) burashimira Imana ko abanyeshuri bakomeje kugaragaza impinduka nziza mu bumenyi bahabwa batsindira ku manota yo hejuru.
Mu mwaka wa 2019 abanyeshuri 108 ni bo bakoze ikizamini cya Leta gisoza amashuri yisumbuye, bose bakaba baratsinze neza kuko barimo n’abarenga 10 bagize amanota yo hejuru ku rwego rw’Igihugu.
Abasoje amashuri yisumbuye baje bakurikira abandi bigaga mu kiciro rusange (O’ Level) batsinze neza, bakaba bakomeje kugaragaza ubunararibonye bwa King David Academy mu gutegura u Rwanda rw’ejo rufite ubushobozi bukenewe mu guteza imbere u Rwanda, Afurika n’Isi muri rusange.
Nk’uko baca umugani mu Kinyarwanda ngo “Isuku igira isoko”; Umuyobozi wa King David Academy MUTAMURIZA Annet, yatangarije Imvaho Nshya ko gutsinda neza bikomoka ku buryo iri shuri ryita ku banyeshuri, abarimu ndetse n’abakozi.
Yashimiye Ikigo k’Igihugu gishinzwe guteza imbere Uburezi mu Rwanda (REB) cyatangije Integanyanyigisho Nshya ishingiye ku bushobozi bw’umunyeshuri (Competence Based Curriculum/CBC) yahuje imyigishirize y’u Rwanda n’ikoreshwa ku rwego mpuzamahanga.
Yagize ati: “Twagize amahirwe yo kugira integanyanyigisho nshya ishingiye ku bushobozi bw’umunyeshuri (CBC) kuko imushyigikira akagaragaza ko afite ubwenge, ashobora kwigisha no gukora ubushakashatsi.”
Yakomeje avuga ko kuba abana bacumbikirwa mu kigo bituma badatakaza umwanya, bakarushaho kwihugura mu myitozo n’ubushakashatsi, cyane ko ikigo gifite internet inyaruka ibafasha gukoresha imfashanyigisho Leta y’u Rwanda yashyize kuri Murandasi.
Abanyeshuri batozwa “Umuco w’Inzu ya Dawidi”
Intero ya King David Academy igira iti: “Izere Imana, ukorane umwete.” Mutamuriza ashimangira ko kuba uburezi baha abana b’u Rwanda bushingiye ku ndangagaciro z’ Ijambo ry’Imana, bituma abagira ikinyabupfura ari na yo nkingi ya mwamba yo kwiga no gutsinda neza.
Ati: “Kuba twizera Imana bituma abana bacu tubashyiramo umuco wo gukura baharanira kuba Abigishwa ba yo (disciples). Kuva bari hano ndetse no mu rugo iwabo tubatoza kumenya no kubaha umuco wo mu Nzu ya Dawidi, kuko ni wo waduhaye kugira ikinyabupfura.”
Indangagaciro z’ibanze ishuri rimaze imyaka 20 rigenderaho ni Ijambo ry’Imana (Word of God), ubuyobozi bukorera abandi (Servant Leadership), isengesho (Prayer), ubudakemwa (Integrity), Urukundo (Love), ubushobozi mpuzamahanga (Internationalism), kuba ikitegererezo (Excellence), kumvira no kubaha (Submission)n’izindi.
Bamwe mu banyeshuri bahize abandi buzuza amanota 73/73 mu kizamini cya Leta cya 2019:


text:
Umuyobozi w’Agateganyo w’Akarere ka Kamonyi, Tuyizere Thaddee ku gicamunsi cy’uyu wa Gatatu mu kiganiro n’Abajyanama b’Ubuzima bibumbiye muri Koperative “Turwane ku buzima” bo mu Murenge wa Rukoma, yabasabye kuba ba “Nkore neza bandebereho”, bategura neza ahazaza habo binyuze mu mishinga yunguka, bakorera hamwe bityo bakazasaza bisaba aho gusabiriza.
Ejo heza h’Umujyanama w’ubuzima hameze hate!?, ni ikibazo Umuyobozi w’Akarere Tuyizere yatangiye yibaza ariko kandi anabaza abajyanama b’umuzima muri iyi Koperative ibarizwa muri imwe mu makoperative akora neza muri aka karere. Ni abajyanama b’Ubuzima bafite amafaranga atari make ndetse n’ibikorwa bibahuza by’inyungu basangiye.
Meya Tuyizere, avuga ku bikorwa n’imikorere y’Abajyanama b’Ubuzima mu bibahuza n’abaturage, yababwiye ati“ Umujyanama w’ubuzima ntabwo akwiye kuba icyapa kiri hamwe. Muri icyapa kirangira abaturage aheza baganisha ubuzima, ariko aho mubarangira heza namwe mukwiye kujyayo. Niba ari muri Ejo Heza nawe ukabwira umuturage wamaze kujyamo, niba ari ukwirinda no kurwanya Malariya n’izindi ndwara, ntabe ari wowe dusanga wayirwaje cyangwa se ngo ubakangurire kugira isuku kandi iwawe ntayo”.
Meya yongeyeho ati“ Mukwiye kuba abazasaza bisaba aho kuba abazasaza basabiriza. Mukore imishinga yunguka izaherekeza ubuzima bwanyu mu gihe muzaba mutagifite agatege. Imishinga muyitegure neza, muyijyeho inama muyikore mushyize hamwe kugira ngo mukore ibyunguka kandi mwese mwahurijeho. Uko muzenguruka mureba uko umuturage yarushaho kubaho neza, abe ari nako muzenguruka mureba imishinga yabateza imbere. Ntabwo mukwiye gufata amafaranga mubona ngo muyabike atunguka kandi hari ibikorwa byinshi mwayashoramo mu kunguka mu gihe mwaba mwize neza umushinga. Ibyo bizabafasha kwiha no gukemura utubazo dutandukanye muhura natwo mu miryango, bityo gukorera hamwe kwanyu kubazamurire rimwe mutere imbere. Ni mureke dutekereze byagutse nkuko Nyakubahwa Perezida wacu ahora abidusaba”.
Nkurunziza Jean de Dieu, Umunyamabanga Nshingwabikorwa w’Umurenge wa Rukoma ashima ibikorwa by’iyi Koperative y’Abajyanama b’Ubuzima, akavuga ko mu myaka igera kuri itanu amaze muri uyu Murenge nta “ Bombiri Bombori” arumva muri aba bajyanama. Abasaba gukomeza gukorera hamwe no kwagura ibyo bakora haba mu ntekerezo n’ibikorwa bitandukanye bibahuza.
Joseph Harerimana, Perezida wa Koperative y’Abajyanama b’Ubuzima“ Turwane ku Buzima”, avuga ko ashimishwa n’iterambere bamaze kugeraho nk’Abajyanama b’Ububuzima. Ahamya ko byose biva mu gukorera hamwe bakajya inama y’ikigomba gukorwa bitavuye gusa mu mutwe w’abahagarariye Koperative.
Harerimana, avuga ko iyi Koperative igizwe n’Abajyanama b’Ubuzima 148 barimo abagabo n’abagore. Mubyo bakora mu nyungu z’umuturage harimo; Kuvura Malariya abakuru n’abato, ibijyanye n’isuku n’isukura, Gukurikirana abarwaye Covid-19 bakamenya ubuzima bwabo, kuvura impiswi, Umusonga ndetse n’inkorora, gutanga serivise zijyanye no kuboneza urubyaro, Gushishikariza abagore kujya gupimisha inda iri munsi y’amezi ane no kubakurikirana kugeza babyaye n’ibindi byinshi.
Harerimana, avuga ko mu gihe andi makoperative usanga arangwa na byacitse, bombori bombori zidashira mu mitungo no kudahuza, bo ngo siko biri. Kuri we, avuga ko imvano yo guhora bunguka aho guhomba cyangwa se kugira ibibazo ari uko bashyira hamwe kandi icyemezo cyose kigafatwa buri munyamuryango akigizemo uruhare. Ashimangira ko kuba ari umuyobozi, akora yirinda ibizamukurikirana, akirinda kurarikira ibitari ibye kandi akagisha inama. Ashimangira ko ahenshi guhomba kwa Koperative n’ibibazo bihaba usanga uyobora aba abifitemo uruhare.
Koperative y’Abajyanama b’Ubuzima “Turwane ku Buzima” ba Rukoma, uyu munsi bari kuzuza inzu yabo bazajya bakoresha ikabinjiriza, bafite amafaranga agera kuri Miliyoni 18 kuri Konti ba Blotse idakorwaho, bafite izindi Miliyoni 9 aho vuba aha barakuraho ayo bagabana buri wese agatwara ubwasisi bwe akajya kuyashyira mu mishinga ashaka. Bafite ibikorwa bitandukanye bamaze kwigezaho bitabarirwa gusa mu mafaranga. Bagira inama izindi koperative gukorera hamwe. Basaba uwitwa umuyobozi kumva ko ibikorwa byose buri mujyanama w’ubuzima abifiteho ijambo, ko ijambo atari irya Perezida n’abo bayoborana. Ibi ngo bikozwe neza byatuma bakora neza bakiteza imbere.
Munyaneza Theogene / intyoza.com


text:
Padiri Ubald wari umaze igihe yitabye Imana yasezeweho bwa nyuma.
Padiri Ubald Rugirangoga yasezeweho bwa nyuma mu gitambo cya Misa cyabereye i Kigali, muri Kiliziya Gatolika ya Paruwasi Regina Pacis i Remera, hibukwa ibikorwa byamuranze birimo kwimakaza ubumwe n’ubwiyunga mu Banyarwanda.
Padiri Ubald Rugirangoga yitabye Imana ku wa Gatanu tariki 8 Mutarama 2021, aguye mu Bitaro bya Kaminuza ya Utah Hospital mu Mujyi wa Salt Lake, muri Leta zunze Ubumwe z’Amerika. Yazize indwara y’ibihaha yasigiwe n’icyorezo cya COVID-19 yanduye ubwo yari muri kiriya gihugu.
Ubald Rugirangoga yari Padiri wa Diyosezi Gatolika ya Cyangugu, yamenyekanye cyane kubera ibikorwa by’Ubumwe n’Ubwiyunge yatangirije muri Paruwasi ya Mushaka, gusengera abarwayi aho bamwe bagiye batanga ubuhamya ko bakize, akaba yari n’Umurinzi w’Igihango ku rwego rw’Igihugu.
Atura igitabo cya misa cyo kumusezeraho, Karidinali Antoine Kambanda yagarutse ku bikorwa byamuranze by’ubumwe n’ubwiyunge nyuma ya Jenoside yakorewe Abatutsi mu Rwanda.
Yagize ati: “Burya buri muntu Imana imurema hari ubutumwa imuremeye, ifite impamvu imuremye, ikamuha impano zijyanye no gusohoza ubwo butumwa yamuremeye, mu gihe yamugeneye n’ahantu yamugeneye, ikamurema mu gihe cy’amateka y’umuryango, amateka ya Kiliziya, amateka y’Igihugu n’Isi, igihe azagira uruhare muri ayo mateka, asohoza ubutumwa bwayo hano ku isi”.
Yongeyeho ati: “Muri ibi bihe by’amateka yacu yaranzwe n’amacakubiri, amakimbirane, ubuhunzi kugeza no kuri Jenoside yakorewe Abatutsi, Padiri Ubald yasohojemo ubutumwa bw’Imana nk’umukirisitu, nk’umusaseridoti, yarababaye cyane muri Jenoside, Imana iramurinda ubona ko imutegurira kuzasohoza ubutumwa nyuma ya Jenoside bwo kubaka umuryango nyarwanda n’umuryango wa Kiliziya, mu butumwa yakoraga bwo kunga abantu n’Imana, kubafasha kwiyunga na bo ubwabo, kwiyunga n’imitima yabo no kwiyunga n’amateka yabo bityo bagakira ibikomere by’imitima, bakiyunga n’abavandimwe, bagasana imiryango”.
Karidinali Kambanda yakomeje avuga ko Padiri Ubald muri uko kubabara kwe muri ariya mateka ye y’ububabare, atemeye guheranwa n’agahinda ahubwo ububabare yabubyajemo imbaraga zikomeye zo kubaka amahoro, yigisha gusaba imbabazi Imana n’abavandimwe wahemukiye, kubabarira umuvandimwe waguhemukiye ukamubohora umutima.
Yagize ati: “Nyuma ya Jenoside yakorewe Abatutsi, ibikomere bikiri bibisi, kubwira umuntu gusaba imbabazi, kubwira umuntu kubabarira ntabwo byari byoroshye, byari ibintu bigoye kandi yagiye ahura n’abamugora benshi mu butumwa ariko ntacike intege […]”.
Bishop Rucyahana John Perezida wa Komisiyo y’Ubumwe n’Ubwiyunge, yavuze ko Padiri Ubald yaranzwe n’indangagaciro zikwiye kuba itabaza rikomeza kuba mu buzima bw’ Abanyarwanda.
Yagize ati: “Yabaye umwe mu bantu babaye intwari mu kugaragaza kwizera kwabo kandi bagacungura ubuzima, Komisiyo yababajwe no gutabaruka k’uyu Murinzi w’igihango wo ku rwego rw’Igihugu. Yaranzwe n’indangagaciro zo gukunda u Rwanda no gukunda Abanyarwanda akabigaragariza mu gukunda Imana, kiyizera no kuyumvira, yabaye inyangamugayo yakoreshaga ukuri kandi yari afite impano idasanzwe yo kwicisha bugufi”.
Yongeyeho ati: “Yarwanyije akarengane kandi yihaga agaciro kandi akagaha abandi, yagize uruhare rukomeye cyane mu kurwanya amacakubiri, yagize uhare rukomeye cyane rw’indashyikirwa rwatumye agarura kandi akabungabunga igihango cy’ubumwe bw’Abanyarwanda [….].Atabarukanye ibigwi”.
Biteganyijwe ko umuhango wo gushyingura Padiri Ubald Rugirangoga uzaba ejo ku wa Kabiri tariki 2 Werurwe 2021, mu Karere ka Rusizi, ku Ibanga ry’Amahoro.


text:
Mpayimana i Byumba ati “Nimuntora muzajya munitorera ba ‘Gitifu’
*Ngo agiye kurwanya Ubushomeri nk’ufata Imbogo amahembe
Gicumbi – Philippe Mpayimana kuri iki gicamunsi yari mu mujyi wa Byumba aho yasabye abaturage kuzamutora maze abanyamabanga nshingwabikorwa b’Imirenge n’imidugudu bakajya batorwa n’abaturage baba babazi neza kandi abakora ibyo batabasabye bakabikuriraho.
Mpayimana avuga ko byatuma abayobozi kuri izi nzego z’ibanze bajya bakorana umurava ibyo bashinzwe kuko bazirikana ko ibyo bakoze babibazwa n’abaturage.
Mpayimana yabwiye abari baje kumwakira ari benshi ati: “Umuyobozi w’Umurenge ndifuza ko atorwa n’abaturage kuko rimwe na rimwe imihigo bahiga ntibayigeraho kuko imwe iba ari amabwiriza aturutse hejuru. Ndifuza ko Umuyobozi w’Umurenge ahabwa amabwiriza n’abaturage akorera ntabe ari umukozi wa Leta ikorera i Kigali, ahubwo abe ari umukozi w’abaturage bakorana kandi baturanye.”
Uyu mukandida wigenga avuga ko mu gihe abaturage babona ko uwo bahaye kubayobora atabishoboye ubwabo ngo bajya bamweguza.
Mpayimana yabwiye abaturage ko azongera ibikorwa remezo cyane cyane amazi akayageza kuri buri muturage. Amazi ari mu mibande akayazamura akagera ku batuye ku mpinga.
Yabwiye abaturage ko ashaka ko ubuso bahingaho umuceri buva kuri 50%. Bagahinga umuceri no ku misozi bigaha benshi akazi kandi bakihaza mu biribwa n’ifaranga.
Ngo azashyiraho gahunda zo gufata amazi y’imvura ntajye apfa ubusa kugira ngo ajye afasha abahinzi mu mpeshyi.
Ngo natorwa azashyiraho amashuri menshi yigisha uburyo bwo kubungabunga amazi no kuyakoresha neza.
Yijeje abaturage ko natorwa nta mwana uzongera kwirukanwa ku ishuri kuko yabuze amafaranga y’ishuri cyangwa ngo ababyeyi bananirwe kwishyurira imiryango yabo ubwisungane mu buvuzi kuko ngo azashyiraho ikigega gifasha abaturage kwishyura services nka ziriya icyo kigega kikazasigara cyishyuza abo cyagurije.
Ngo agiye kurwanya Ubushomeri nk’Ufata Imbogo amahembe
Yiyamamariza mu murenge wa Rukomo kuri centre yaho ugana ku mupaka wa Gatuna yabwiye abaho ko azibanda cyane ku kurwanya ubushomeri ashyizeho imbaraga zose naramuka atowe.
Ati “nagiye mu turere dutandukanye mbatangariza ibyo nifuza kuzabagezaho nindamuka ntorewe kuyobora Igihugu, gusa ikintu bita Ubushomeri nzaburwanya nk’uko umuntu yaba afata imbogo mu mahembe, kuko imbogo uyifashe akaguru yagutera umugeri, gusa iyo uyifashe amahembe urayirwanya, niteguye guha urubyiruko akazi cyane cyane mu bikorwa remezo.”
Aha Rukomo abaho bacishagamo bakamubaza ibyo yakoze mbere bigaragaza ko hari ibyo ashoboye, maze ababwira ko yize itangazamakuru kandi ari umwe mu batangije Televiziyo y’u Rwanda bajya bareba, ndetse ko yanditse n’ibitabo byinshi.
Evance NGIRABATWARE
UM– USEKE.RW


text:
Ibi byasenya urugo burundu! Bisome witonze utazisenyera
Abashakashatsi berekanye ko izi ngeso 7 zarindimura urugo bidasubirwaho, mu gihe abashakanye batagize kubyitwararikamo.
Akenshi iyo dukora ubukwe, hari ubwo twibwira ko inzira yo gushaka ibyatuma amahoro ahinda mu rugo rwanyu irangiriye ku kwambikana impeta cyangwa gusezerana byeruye, ariko burya tuba twibeshya. Hari ibyo ureka kwitaho maze ukaba urimo gutiza umurindi umwuka mubi mu rugo wanaganisha ku gutandukana bidasubirwaho.
Dr. John Gottman; umuhanga mu bijyanye n’umubano n’imiryango, mu bushakashatsi yakoze yagaragaje ko ku isi hose abashakanye bagera kuri 91 ku ijana (91%) mu myaka 40 baba bakeneye gatanya n’ubwo bose atari ko bayibona, n’ubwo baba barashakanye bagaragaza ko bakundana. Mu bushakashatsi bwe yerekana impamvu zishobora kugeza abantu ku kumva ko batagishaka kubana bagahitamo gutandukana, nk'uko byasohotse mu kinyamakuru Times of India:
1. Guhorana intonganya
Kutavugana neza mu rugo rw’abashakanye ni kimwe mu bituma umwe mu bashakanye afata icyemezo cyo gutana n’uwo babanaga, kuko nta muntu wapfa kwihanganira mugenzi we babana mu rugo uhora avuga nabi kuko iyo abantu bashakanye, baba bakeneye kugira ibyishimo mu rugo rwabo. Iyo umwe mu bashakanye akomeje kwihanganira intonganya zihora mu rugo, igihe kiragera kwa kwihangana kugashira akumva batandukana.
2. Kutajya inama mu rugo
Iyo abantu babana batajya inama mu rugo rwabo ngo bafate ingamba zo kurwubaka rugakomera ahubwo ibyemezo byose bigafatwa n’umuntu umwe, usanga hari ubangamiwe bigasa nk’aho we ntacyo amaze mu rugo maze akaba yatekereza gutandukana n’uwo bashakanye, kuko aba abona nta bufatanye buri mu rugo.
3. Kumva amabwire
Amagambo ashobora kwinjira mu rugo rw’abashakanye bakayaha umwanya ajya atuma umwe yumva azinutswe undi, kubera ibyo abwirwa bitari byiza k’uwo babana. Umuntu ukeneye kubakana n’uwo bashakanye kandi bakabana akaramata, ntaba agomba kumva amabwire ngo ayahe agaciro.
4. Ibibazo byo mu buriri
Iyo abantu babana ntibashimishanye uko bikwiye mu buriri abenshi ntibabasha kubyihanganira, kuko ibyo byishimo biba biri mu nkingi urugo ruba rwubakiyeho. Niyo mpamvu biba byiza kurushaho iyo buri wese mu bashakanye yuzuza inshingano zo mu buriri.
5. Kumena amabanga y’urugo
Akenshi iyo umwe mu bashakanye agiye avuga mugenzi we cyangwa amena amabanga y’urugo ntibyorohera undi kubyihanganira, kuko ahita yumva ko uwo yita ko bajya inama nta banga agira bigatuma yahitamo gutandukana nawe.
6. Kubwirana ibyo bakoze mu busore bwabo
Kubwira uwo mubana imico itari myiza waba waragiraga mutarabana si byiza, kuko iyo ubimubwiye ntabyibagirwa ahubwo ahora akubonamo ya sura mbi, mwavugana nabi gato akagira ngo usubiye mu byo wahozemo rimwe na rimwe akanabigucyurira bikaba byateza amakimbirane mu rugo arimo no gutanduakana. Aha ariko bisaba kwitonda kuko mu gihe utekereza ko ashobora kuzamenya ayo mafuti wakoze mu buto bwawe, ibyiza ni uko wakwitanguranwa ukayamubwira ugahita utakamba ukamusaba imbabazi unamubwira ko wahindutse kandi ubyicuza, kuko ayamenye warayamuhishe yarushaho kubibona nabi.
7. Gushaka kwikubira
Abenshi mu bashakanye bakunze gupfa imitungo aho usanga umwe ashaka indonke ku giti cye akirengagiza uwo bashakanye, bigatuma haza umwuka mubi mu rugo kuko umwe aba atitaye ku wundi. Abashakanye ntibaba bakwiye gutandukanwa n’ibintu nk’ibi mu gihe babanye bakundana by’ukuri, kuko akenshi baba barasezeranye kuzabana akaramata. Niyo mpanvu baba bagomba kwihanganirana muri byose kandi bakubakira ku kuri n’ibiganiro, aho bitagenda neza bagasasa inzobe bakabicoca bigakemuka umunezero ukarushaho gutemba mu rugo rwabo.


text:
Abagabo benshi bakunze kubabara iyo bagerageje kwegera umukobwa akanga ku ikubitiro, abenshi bakeka ko ari uko atari beza ku rugero rw’abo bakobwa.
Hari n’abatekereza ko bakagombye kuba bari kurwego nk’urwabo bakobwa mbere y’uko babatereta ariko burya si ibyo gusa bishobora gutuma umukobwa yanga gukundana nawe.
Hari ibintu abakobwa bitaho cyane mbere yo kwemera kujya mu rukundo n’umugabo runaka, nyamara abagabo bo bibwira ko ntagaciro bifite ndetse abensh ntibanabyitaho.
- Amenyo ye
Burya abakobwa benshi bahita bareba amenyo y’umusore ugitangira kubegera. Ntibakunda umusore ufite amenyo atagirira isuku, amwe usanga ameze nk’ayahomye amamesa. Ntamukobwa wishimira kubona umukunzi we ufite ayo menyo kuko aba yibaza niba azabasha kwisanzura agaseka igihe baganira.
- Inkweto yambara
Abakobwa benshi bakunda umusore wambara agakweto gakeye kandi gahanaguye. Ntamukobwa ukunda umusore wambara inkweto yahinduye ibara kubera umwanda. Hari n’ureba ukomeze yahuza n’inkweto wambaye akabona niba uri umwiyemezi. Uyu ahanini areba inkwe iyo nkweto akagereranya n’amafaranga winjiza ku kwezi.
- Isaha yambara
Abakobwa benshi bakunda umusore wambara isaha. Ngo agaragara nk’umunye businesi. Umusore wambara isaha nziza kandi nawe ngo aba agaragara neza ku buryo bishimishije kumurata. Uba ubona yiyubashye kandi ari umusirimu.
- Amarineti yambara
Abakobwa benshi babona umusore wambara amadarubindi nk’uzi icyo gukora. Gusa ibyo babona ni ikinyuranyo kuko akenshi aba basore baba bazi gushuka abakobwa cyane. Umukobwa rero iyo abonye uyambara ntazuyaza kujya mu rukundo nawe. Ubusanzwe iyo abantu babonye umuntu wambaye amadarubindi atari ukubera uburwayi, bamufata nk’umunyamashuri cyangwa inzobere. Hari n’abavuga ko bituma umuntu aba mwiza kandi agaraga nk’umusirimu.
- Uburyo ugerageza kumwegera
Bamwe mu bakobwa ni abanyagasuzuguro. Iyo umwegere utiyubashye kandi utihagazeho biba ari impamvu yoroshye yo kuguca amazi. Abakobwa benshi bakunda abasore batinyitse kuko babifashisha mu kwiyama abandi bahungu babagendaho.
- Inyogosho
Abakobwa benshi ntibakunda abasore bafite imisatsi y’akajagari bamwe usanga baboshye direde. Bamwe babifata nk’ikigaragaza ko uri ikirara. Gusa abenshi ntibazi ko ari sitire ifite inkomoko muri Afurika, aho usanga ikunze kugaragara ku bahanzi. Burya baba bashaka kwamamaza Afurika nk’inkomoko y’iyi sitire y’imisatsi.
- Umwuka uhumeka
Uretse n’abakobwa, ntamuntu wishimira kuganira n’umuntu ufite impumuro mbi mukanwa kuko birabangama. Ushobora kuganira n’umuntu ukamwibutsa kugira isuku akarwanya icyo kibazo ariko abakobwa ntibabigarukaho. Yumva ko iyi mpumuro ishobora kubangamira n’izindi gahunda zo kwinezeza mu rukundo.
- Imyambarire
Abakobwa bakunda umuhungu wambara neza akaberwa. Agashati keza, gateye ipasi, agapantaro bijyanye, agakweto keza kandi gahanaguye, umusatsi uri kuri gahunda n’ubwanwa busokoje cyangwa buconze. Birashoboka ko yakunda umusore utitwara gutya akaba yamushyira ku murongo kugera abigezeho ariko siko babitekereza. Kukubona ujagaraye ahita akureka atiriwe anagerageza.
- Uko wakoze umubiri
Abasore bafite umubiri ugaragara (bakoze umubiri) bagaragara nk’abanyembaraga. Abakobwa barabakunda cyane. Iyo abona uri umusore uteye, ukomeye yumva ko abonye umugabo uzamurinda.
- Amafaranga
Ntamugore wifuza kubaho nabi. Abagore benshi bifuza abagabo bafite amafaranga bazabasha kubatunga no kubaha icyo bakeneye cyose. Gusa muri iki gihe bisa n’ibyahindutse kuko n’abagabo ntibagikeneye abagore b’ibyangamibyizi. Abagore rero nabo bakeneye gukora kugira ngo bazabone abagabo bifuza.
ITANGAZO
1.Ku bufatanye na Ngwino.com turamenyesha abantu bajya bakenera amakuru ajyanye n’akazi ko babana natwe ku rubuga rwa Whats’up banyuze hano (Whats’up)
2.Ubaye wifuza kwamamaza, ufite ikibazo, igitekerezo cyangwa se inyunganizi ku makuru tukugezaho watwandikira cyangwa ukaduhamagara unyuze kuri numero: 0736206687